open-index/open-wikipedia-markdown huggingface dataset:
ตลาดน้ำดำเนินสะดวก

thumb|right|upright=1.2|ตลาดน้ำดำเนินสะดวก
**ตลาดน้ำดำเนินสะดวก** หรือที่ชาวบ้านเรียกว่า **ตลาดน้ำคลองต้นเข็ม** เป็นตลาดน้ำในอำเภอดำเนินสะดวก จังหวัดราชบุรี ซึ่งอยู่ห่างจากกรุงเทพมหานครทางตะวันตกเฉียงใต้ประมาณ  เป็นจุดดึงดูดนักท่องเที่ยวหลักทั้งในและต่างประเทศ และถือเป็นตลาดน้ำที่โด่งดังที่สุด โดยเปิดขายกันตั้งแต่เวลา 07.00 - 13.00 น.

## ประวัติ
ใน พ.ศ. 2409 ถึง 2411 พระบาทสมเด็จพระจอมเกล้าเจ้าอยู่หัวมีพระราชดำรัสสั่งให้ขุดคลองดำเนินสะดวกที่มีความยาว  เพื่อเชื่อมกับแม่น้ำแม่กลองและแม่น้ำท่าจีน ทำให้เกิดตลาดน้ำในคลองนี้ และชาวบ้านขุดคลองย่อยอีกประมาณ 200 แห่ง ตลาดน้ำหลักมีชื่อว่า ตลาดลัดพลี ซึ่งอยู่ติดกับวัดและมีการใช้งานไปจนกระทั่งมีการพัฒนาถนนแทนการสัญจรทางน้ำใน พ.ศ. 2510 ทำให้ตลาดน้ำเก่าหลายแห่งหายไปในช่วงกลางคริสต์ศตวรรษที่ 20

ใน พ.ศ. 2514 การท่องเที่ยวแห่งประเทศไทยได้ทำให้ตลาดลัดพลีเป็นสถานที่ดึงดูดนักท่องเที่ยวชาวต่างชาติ ใน พ.ศ. 2524 มีการสร้างถนนใหม่ไปยังคลองต้นเข็ม และมีผู้ประกอบการภาคเอกชนเข้ามาทำกิจการในตลาดน้ำดำเนินสะดวก

## รายละเอียด
[thumb|250px|ตัวอย่าง[วิดีโอในบริเวณตลาด]]
ตลาดน้ำดำเนินสะดวกมีคลองแคบที่เหมือนเขาวงกต มีแม่ค้าที่มักสวมชุดหม้อห้อมกับงอบโดยสารด้วยเรือสำปั้นเพื่อขายสินค้า เรือเหล่านี้เต็มไปด้วยผักกับผลไม้หลากสี และภาพเหล่านี้มักใช้สนับสนุนการท่องเที่ยว ตลาดมักมีคนคึกคักที่สุดในช่วงเช้าตั้งแต่ 07:00 ถึง 09:00 และยังคงมีต่อจนถึงเที่ยง มีการสร้างหลังคาในตลาดเพื่อให้บริการได้ทั้งวันทุกวัน

ตลาดน้ำมีตลาดขนาดเล็ก 3 แห่ง: ต้นเข็ม, เฮียกุ่ย และขุนพิทักษ์ ต้นเข็มเป็นตลาดที่ใหญ่ที่สุดในคลองดำเนินสะดวก เฮียกุ่ยตั้งอยู่ฝั่งตรงข้ามของคลองและมีร้านขายของที่ระลึกริมคลองเพื่อขายสินค้าให้กับกลุ่มนักท่องเที่ยวขนาดใหญ่ ส่วนขุนพิทักษ์อยู่ทางใต้ของเฮียกุ่ยประมาณ  เป็นตลาดที่พลุกพล่านน้อยที่สุดและมีขนาดเล็กทีสุด 

## ข้อวิจารณ์
ตลาดน้ำเต็มไปด้วยนักท่องเที่ยวและถือเป็นกับดักนักท่องเที่ยว (tourist trap) ด้วยเหตุนี้ เครื่องใช้จึงมีราคาสูงเกินจริง ถึงแม้ว่าราคาของที่ระลึกกับอาหารจะจัดตามเงินบาทเพียงไม่กี่เหรียญ ก็ยังคงมีการต่อรองกันต่อไป นักท่องเที่ยวสามารถพบพ่อครัวบนเรือทำและขายก๋วยเตี๋ยวเรือ ถึงกระนั้น ตลาดน้ำได้รับการกล่าวถึงว่าขาดความถูกต้องทางวัฒนธรรม (cultural authenticity) แม้ว่ามันยังคงเป็นจุดหมายปลายทางยอดนิยมของนักท่องเที่ยวทั้งในและต่างประเทศก็ตาม

## ในวัฒนธรรมสมัยนิยม
มีการฉายตลาดนี้ในภาพยนตร์หลายเรื่อง เช่น ฉากไล่ล่าในคลองในภาพยนตร์ *[[007 เพชฌฆาตปืนทอง]]* ที่โรเจอร์ มัวร์รับบทเป็นเจมส์ บอนด์ และภาพยนตร์ *[[ฮีโร่ เพชฌฆาต ล่าข้ามโลก]]* ที่นำแสดงโดยนิโคลัส เคจ

นอกจากนี้ในการ์ตูนเรื่องโดราเอมอน มีฉากในตลาดน้ำแห่งนี้อีกด้วย

## อ้างอิง

หมวดหมู่:ตลาดในจังหวัดราชบุรี
หมวดหมู่:สถานที่ท่องเที่ยวในจังหวัดราชบุรี
ดำเนินสะดวก
หมวดหมู่:อำเภอดำเนินสะดวก
ธงชาติสาธารณรัฐสังคมนิยมโซเวียตคารีโล-ฟินนิช

**[[ธงชาติ]][[สาธารณรัฐสังคมนิยมโซเวียตคารีโล-ฟินนิช]]**มีลักษณะเป็นธงแดงรูปสี่เหลี่ยมผืนผ้า กว้าง 1 ส่วน ยาว 2 ส่วน ที่มุมธงบนด้านคันธงมีรูปค้อนเคียวและดาวแดง อย่างธงชาติสหภาพโซเวียต ตอนล่างของธงเป็นแถบสีฟ้าและแถบสีเขียวพาดไปตามความยาวของธง เรียงลำดับจากบนลงล่าง แต่ละแถบกว้างประมาณ 1 ใน 5 ของส่วนกว้างของธง ธงดังกล่าวนี้เริ่มใช้เมื่อ ค.ศ. 1953 และเลิกใช้ในปี ค.ศ. 1956 จากการยุบเลิกสาธารณรัฐสังคมนิยมโซเวียตคารีโล-ฟินนิชโดยสหภาพโซเวียต

เมื่อมีการยกฐานะสาธารณรัฐปกครองตนเองคาเรเลียขึ้นเป็นสาธารณรัฐสังคมนิยมโซเวียตคารีโล-ฟินนิชในเดือนมีนาคม ค.ศ. 1940 ได้มีการออกแบบธงประจำดินแดนขึ้นใหม่ โดยมีลักษณะเป็นธงแดงรูปสี่เหลี่ยมผืนผ้า ที่มุมธงบนด้านคันธงมีรูปค้อนเคียวและอักษรบอกนามประเทศ 2 แถว แถวบนเป็นอักษรละติน ภาษาฟินแลนด์ ใจความว่า *Karjalais-Suomalainen SNT* (ย่อจาก *Karjalais-Suomalainen Sosialistinen Neuvostotasavalta*) แถวล่างเป็นภาษารัสเซีย อักษรซีริลลิก ใจความว่า *Карело-Финская ССР* (ย่อจาก (Карело-Финская Советская Социалистическая Республика) รูปดังกล่าวทั้งหมดเป็นสีเหลืองทอง

ในปี ค.ศ. 1947 ได้มีผู้ออกแบบธงสำหรับสาธารณรัฐสังคมนิยมโซเวียตคารีโล-ฟินนิชขึ้นใหม่ โดยมีลักษณะเป็นธงแดงรูปค้อนเคียวและดาวแดง ใต้รูปดังกล่าวมีอักษรย่อ 2 แถว เป็นใจความว่า  K.-S.S.N.T. และ К.-Ф.С.С.Р. ตอนล่างของธงมีแถบสีฟ้าขนาดใหญ่และแถบสีเขียวขนาดเล็กพาดผ่านตามแนวนอน ในแถบสีฟ้านั้นมีรูปต้นไม้ขนาดเล็กสีดำ 20 ต้น วางเรียงรายไปตามแถบนั้น ธงดังกล่าวแม้จะไม่มีการใช้จริง แต่ก็มีการสันนิษฐานว่าธงนี้อาจมีอิทธิพลในการออกแบบธงชาติแบบสุดท้ายใน ค.ศ. 1953 ก็ได้ เนื่องจากลักษณะรูปแบบของธงนั้นคล้ายคลึงกันมาก

## ดูเพิ่ม
* ธงชาติสาธารณรัฐคาเรเลีย

## อ้างอิง
### เชิงอรรถ

### บรรณานุกรม

## แหล่งข้อมูลอื่น
* 

คารีโล-ฟินนิช
หมวดหมู่:ธงชาติในอดีต
หมวดหมู่:สาธารณรัฐคาเรเลีย
ธงชาติสาธารณรัฐสังคมนิยมโซเวียตจอร์เจีย

**ธงชาติ[[สาธารณรัฐสังคมนิยมโซเวียตจอร์เจีย]]** ประกาศใช้อย่างเป็นทางการเมื่อวันที่ 11 เมษายน พ.ศ. 2494 เป็นธงเดียวของสาธารณรัฐสหภาพที่ค้อนเคียวไม่ใช่สีทอง

ธงนี้มีลักษณะเป็นรูปสี่เหลี่ยมผืนผ้า กว้าง 1 ส่วน ยาว 2 ส่วน ที่มุมธงบนด้านคันธงมีรูปค้อนเคียวสีแดงและดาวแดงอยู่ภายในดวงอาทิตย์สีฟ้า ซึ่งเปล่งรัศมีออกเป็นแนวกรอบสี่เหลี่ยมจัตุรัส ถัดมาทางด้านข้างแนวกรอบสี่เหลี่ยมนั้นมีแถบสีฟ้าพาดตามแนวนอนบนพื้นสีแดง ส่วนที่ด้านหลังธงนั้นมีลักษณะคล้ายด้านหน้าดังบรรยายข้างต้น แต่ที่ด้านหลังนั้นจะไม่มีรูปค้อนเคียวและดาวแดง

## ประวัติและระเบียงภาพ
* ธงชาติผืนแรก พ.ศ. 2465 - พ.ศ. 2480 มีลักษณะเป็นธงพื้นสีแดง ที่มุมบนคันธงเขียนเป็นตัวอักษรชิริลลิค เป็นตัวอักษรย่อว่า *ССРГ* (*SSRG*) ในแบบอักษรแซนด์-เซอร์ริฟ
* ธงผืนที่ 2 พ.ศ. 2480 - พ.ศ. 2483, แต่ที่มุมบนธงมีการเปลี่ยนตัวอักษรเป็น ภาษาจอร์เจียด้วยตัวอักษรสีเหลืองว่า เขียนว่า საქართველოს სსრ (*Sakartvelos SSR*)
* ธงผืนที่ 3 โดยลักษณะทุกอย่างเหมือนเดิม แต่มีการเปลี่ยนแปลงของตัวอักษรเป็น სსსრ (*SSSR*)
* ธงผืนที่ 4 ลักษณะเป็น ธงพื้นสีแดง มีรูปค้อนและเคียวกับดาวแดง ภายในดวงอาทิตย์สีฟ้าที่มุมบนคันธง และ มีแถบสีฟ้าพาดผ่านที่ด้านบน

ธง พ.ศ. 2494 ถูกเลิกใช้ในเดือนพฤศจิกายน พ.ศ. 2533 เมื่อมีการนำธงที่มีพื้นฐานมาจากสาธารณรัฐประชาธิปไตยจอร์เจียมาใช้จนกระทั่งสหภาพโซเวียตล่มสลาย

File:Flag of Georgian SSR (1921-1922).svg|พ.ศ. 2464 ถึง พ.ศ. 2465
File:Флаг Грузинской ССР (1940-1952).svg|พ.ศ. 2465 ถึง พ.ศ. 2480
File:Flag of Georgian SSR (1937-1951).svg|พ.ศ. 2480 ถึง พ.ศ. 2494
File:Flag of Georgian SSR.svg|พ.ศ. 2494 ถึง พ.ศ. 2533
File:Flag of Georgia (1990-2004).svg|พ.ศ. 2533 ถึง พ.ศ. 2534


## ดูเพิ่ม
* ธงชาติสหภาพโซเวียต
* ตราแผ่นดินของสาธารณรัฐสังคมนิยมโซเวียตจอร์เจีย
* ธงชาติจอร์เจีย

## แหล่งข้อมูลอื่น
* Georgia in the Soviet Union  (flag)
* Georgia in the Soviet Union (early flags)

หมวดหมู่:สัญลักษณ์ของประเทศจอร์เจีย
หมวดหมู่:ธงในสหภาพโซเวียต
หมวดหมู่:ธงชาติในอดีต
สว่างวัฒนา

**สว่างวัฒนา** อาจหมายถึง
* สมเด็จพระศรีสวรินทิราบรมราชเทวี พระพันวัสสาอัยยิกาเจ้า (พระองค์เจ้าหญิงสว่างวัฒนา) พระบรมราชเทวีในพระบาทสมเด็จพระจุลจอมเกล้าเจ้าอยู่หัว
* พระบาทสมเด็จพระเจ้ามหาชีวิตศรีสว่างวัฒนา พระมหากษัตริย์องค์สุดท้ายแห่งราชอาณาจักรลาว
ท่าอากาศยานเซ็นได

**ท่าอากาศยานเซ็นได** () เป็นท่าอากาศยานระดับสองในญี่ปุ่น ตั้งอยู่ที่เมืองนาโตริ จังหวัดมิยางิ ประเทศญี่ปุ่น ท่าอากาศยานเซ็นไดได้รับความเสียหายจากคลื่นสึนามิพัดเข้าใส่ในเหตุการณ์แผ่นดินไหวและสึนามิในเซ็นได พ.ศ. 2554 เมื่อวันที่ 11 มีนาคม พ.ศ. 2554

## การคมนาคม (รถไฟ)
มีรถไฟสายเซ็นไดท่าอากาศยาน (Sendai Airport Line) เชื่อมต่อระหว่างท่าอากาศยานกับสถานีเซ็นได เปิดบริการเมื่อวันที่ 18 มีนาคม พ.ศ. 2550 ใช้เวลาเดินทางประมาณ 17-25 นาที

## สายการบินและจุดหมายปลายทาง
### ภายในประเทศ
* ออลนิปปอนแอร์เวย์ (ฟูกูโอกะ, ฮิโรชิมะ, โคเบะ, โคมัตสึ, นาโงยะ-เซ็นแทรร์, โอกินาวะ, โอซากะ-อิตามิ, ซัปโปโระ-ชิโตเซะ, โตเกียว-นาริตะ)
* เจแปนแอร์ไลน์ (ฟูกูโอกะ, โอซากะ-คันไซ, ซัปโปโระ-ชิโตเซะ)
** เจเอแอลเอ็กซ์เพรส (นาโงยะ-เซ็นแทรร์, โอซากะ-อิตามิ)
* ไอเบคแอร์ไลน์ (โอซากะ-อิตามิ, โตเกียว-นาริตะ)

### ระหว่างประเทศ
* แอร์ไชนา (ปักกิ่ง-แคพิทอล, ต้าเหลียน, เซี่ยงไฮ้-ผู่ตง)
* เอเชียนาแอร์ไลน์ (โซล-อินช็อน)
* ไชนาเซาเทิร์นแอร์ไลน์ (ฉางชุน)
* อีวีเอแอร์ (ไทเป-เถา-ยฺเหวียน)

## อ้างอิง

## แหล่งข้อมูลอื่น

* เว็บไซต์ท่าอากาศยาน 
* การคมนาคมในเซ็นได 

เซ็นได
หมวดหมู่:การขนส่งในจังหวัดมิยางิ
หมวดหมู่:สิ่งก่อสร้างในจังหวัดมิยางิ
นรกภูมิ

**นรกภูมิ** หรือเรียกโดยย่อว่า **"[[นรก]]"** (, *นิรย*; , *นรก*; , *นาเหลาเจี๋ย*; , *จิโกะกุ*; , *งาเย*;  *เนอรากา*) คือ ดินแดนหนึ่งซึ่งตามศาสนาพุทธเชื่อกันว่าผู้ทำบาปจะต้องไปเกิดทันทีหรือถูกลงโทษตามคำพิพากษาของพระยม 

ตามไตรภูมิพระร่วง นรกภูมิเป็นดินแดนหนึ่งในกามภพอันเป็นภพหนึ่งในภพทั้งสาม คือ กามภพ รูปภพ และอรูปภพ รวมเรียกว่า "ไตรภพ" หรือ "ไตรภูมิ"

นรกของทางพุทธศาสนาต่างจากนรกของทางตะวันตกในสองประการ คือ สัตว์โลกมิได้ถูกส่งตัวไปเกิดและลงโทษในนรกภูมิตามคำพิพากษาของเทพ แต่เป็นเพราะบาปกรรมที่ตนได้กระทำเมื่อมีชีวิต และระยะเวลาถูกลงโทษในนรกนั้นเป็นไปตามโทษานุโทษ มิได้ชั่วกัปชั่วกัลป์เหมือนอย่างนรกของฝรั่ง กระนั้นก็นานเอาการอยู่ ซึ่งเมื่อพ้นโทษจากนรกแล้วจะได้กลับไปเกิดในโลกที่สูงขึ้นตามแต่กรรมดีที่ได้กระทำไว้หรือตามแต่ผลกรรมที่เหลืออยู่ แล้วแต่กรณี

## ในไตรภูมิกถา
ตามจักรวาลวิทยาในศาสนาพุทธ นรกเป็นดินแดนหนึ่งซึ่งอยู่ใต้ชมพูทวีปหรือมนุษย์โลกลงไป และมี 9 ชั้นหรือที่เรียกว่า **"ขุม"** สำหรับลงทัณฑ์ต่าง ๆ แก่สัตว์บาปที่ไปเกิด ประกอบไปด้วยมหานรก 9 ขุม ยมโลก 360 ขุม อยู่รอบ 4 ทิศ ๆ ละ 10 ของมหานรกแต่ละขุม และ อุสสทนรก 128 ขุม อยู่รอบ ๆ 4 ทิศ ๆ ละ 4 ของมหานรกแต่ละขุม สัตว์นรกเมื่อถูกลง ทัณฑ์ทรมานแล้วก็จะเกิดขึ้นใหม่ถูกทรมานซ้ำแล้วซ้ำเล่าจนกว่าจะหมดกรรม

## นรกแต่ละขุม
นรกภูมิแบ่งขุมนรกหลัก ๆ ได้เป็น 8 ขุม ดังนี้
# สัญชีวมหานรก
# กาฬสุตตมหานรก
# สังฆาฏมหานรก
# โรรุวมหานรก
# มหาโรรุวมหานรก
# ตาปนมหานรก
# มหาตาปนมหานรก
# อเวจีมหานรก

## อ้างอิง
* *สมุดภาพไตรภูมิ ฉบับกรุงศรีอยุธยา-ฉบับกรุงธนบุรี เล่ม 1.* (2542). กรุงเทพ: กรมศิลปากร.
* *สมุดภาพไตรภูมิ ฉบับกรุงศรีอยุธยา-ฉบับกรุงธนบุรี เล่ม 2.* (2542). กรุงเทพ: กรมศิลปากร.
* *สมุดภาพไตรภูมิ ฉบับล้านนา.* (2547). กรุงเทพ: กรมศิลปากร. (จัดพิมพ์เนื่องในวโรกาสเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถ ครบหกรอบ 12 สิงหาคม 2547).
* อรรถกถา อังคุตตรนิกาย ติกนิบาต ปฐมปัณณาสก์ เทวทูตวรรคที่ ๔
* อรรถกถา มัชฌิมนิกาย อุปริปัณณาสก์ สุญญตวรรค
* *หนังสือ เปิดตำนานสวรรค์ของชาวพุทธโบราณ*

หมวดหมู่:จักรวาลวิทยาในศาสนาพุทธ
หมวดหมู่:นรก
โน้ตประจุด

thumb|โน้ตประจุดกับค่าความยาวที่เทียบเท่ากัน
**โน้ตประจุด** คือโน้ตสากลที่มีความยาวเป็น 3/2 เท่าของโน้ตปกติ หรือเรียกได้ว่ามีความยาวมากขึ้นอีกครึ่งหนึ่งของค่าตัวโน้ตเดิม เขียนโดยกำกับจุดไว้ข้างๆ หัวโน้ต ตัวอย่างเช่น โน้ตตัวกลมเมื่อประจุด . จะมีค่าเท่ากับโน้ตตัวกลมบวกโน้ตตัวขาว + ซึ่งจุดนั้นมีค่าเท่ากับโน้ตตัวขาวซึ่งมีค่าเป็นครึ่งหนึ่งของโน้ตตัวกลม ส่วนเขบ็ตหนึ่งชั้นประจุด . จะมีค่าเท่ากับโน้ตเขบ็ตหนึ่งชั้นบวกโน้ตเขบ็ตสองชั้น + เป็นต้น นอกจากตัวโน้ตแล้ว ตัวหยุดก็สามารถประจุดได้เช่นกันโดยใช้หลักการเดียวกันกับข้างต้น เช่น . มีความหมายเหมือนกับ + เป็นอาธิ

การประจุดอาจกระทำได้มากกว่า 1 จุด โดยแต่ละจุดจะมีค่าเป็นครี่งหนึ่งของจุดก่อนหน้านั้น ตัวอย่างเช่น โน้ตตัวกลมประจุด 3 จุด ... จะมีค่าเท่ากับโน้ตตัวกลมบวกโน้ตตัวขาวบวกโน้ตตัวดำและบวกโน้ตเขบ็ตหนึ่งชั้น +++ ในทำนองเดียวกัน ตัวหยุดก็สามารถประจุดมากกว่า 1 จุดได้เช่นเดียวกัน

## สูตรคำนวณ
a_n=a\left(1+\tfrac 12+\tfrac 14+ \cdots + \tfrac 1{2^n}\right)=2a-\frac a{2^n}.

เมื่อ a คือ ค่าของโน้ตนั้น

และ n คือจำนวนจุดที่ปะ
## อ้างอิง
 
* นัชชา โสคติยานุรักษ์. *ทฤษฎีดนตรี*. กรุงเทพฯ : แอคทีฟ พริ้นท์ จำกัด, 2550.

หมวดหมู่:สัญกรณ์ดนตรี
แคสเซียส

**แคสเซียส** () เป็นวงดนตรีเฮาส์สัญชาติฝรั่งเศส ก่อตั้งในปี 1988 โดย สองคู่ดูโอ Philippe Cerboneschi และ Hubert Blanc-Francard, ประเทศฝรั่งเศส

แคสเซียส วงดนตรีแนว ฟังก์ เฮาส์ ซึ่งเป็นศิลปินคู่ดูโอ้ โดยที่มาของชื่อวงมาจากชื่อของนักมวยรุ่น เฮฟวี่เวท ที่มีชื่อเสียงดังไปทั่วโลก นั่นคือ แคสเซียส(Cassius) นั่นเอง ศิลปินของวงประกอบไปด้วย ซีด้า (Zdar) ชายที่เติบโตแถบเทือกเขาแอลป์ในทวีปยุโรป ในระหว่างที่ ฮูเบิร์ต (Hubert) สมาชิกอีกนายหนึ่งเป็นชาวปาริเชี่ยนจากประเทศฝรั่งเศส พวกเขาก็ได้รวมตัวกันเพื่อทำงานดนตรีแนว ฟังก์ เฮ้าส์ 

อัลบั้ม โอ รีฟ (Au Reve) บรรจุเพลงทั้งหมด 13 บทเพลง ส่วนชื่อของอัลบั้มมีความหมายว่า อยู่ในความฝัน "พวกเราเหมือนอยู่ในความฝันตอนที่เราทำอัลบั้มชุดนี้" ซีด้า กล่าว อัลบั้มนี้มีศิลปินรับเชิญมากมาย อาทิ โจซีลินท์ บราวน์ ในเพลง I’m a Woman และ สตีฟ เอ็ดเวิดท์ ในเพลง The Sound Of Violence และ อัลบั้ม 15 Again มีชิงเกิ้ลคือ  Toop Toop,

## ผลงาน
### อัลบั้ม
*1995 *The Mighty Bop Meets DJ Cam Et La Funk Mob*, ในชื่อ La Funk Mob, ร่วมกับ Bob Sinclar และ DJ Cam 
*1999 *1999* 
*2002 *Au Rêve* 
*2004 *The Bad Seeds 1993-1997*, ในชื่อ La Funk Mob 
*2006 *15 Again*

หมวดหมู่:กลุ่มดนตรีสัญชาติฝรั่งเศส
หมวดหมู่:กลุ่มดนตรีที่ก่อตั้งในปี พ.ศ. 2531
รายพระนามสมเด็จพระสังฆราชแห่งกรุงรัตนโกสินทร์

นี่คือ**รายพระนาม[[สมเด็จพระสังฆราชไทย|สมเด็จพระสังฆราชแห่งกรุงรัตนโกสินทร์]]**ตั้งแต่อดีตจนถึงปัจจุบัน

## รายพระนาม

## แหล่งข้อมูลอื่น
* ธรรมจักร รูปภาพสมเด็จพระสังฆราชไทย
* ธรรมะไทย สมเด็จพระสังฆราช

หมวดหมู่:สมเด็จพระสังฆราชแห่งกรุงรัตนโกสินทร์
หมวดหมู่:รายชื่อชาวไทยแบ่งตามหน้าที่
สนามหลวง (แก้ความกำกวม)

**สนามหลวง** อาจหมายถึง
* ท้องสนามหลวง ตั้งอยู่ด้านหน้าวัดพระศรีรัตนศาสดาราม และพระบรมมหาราชวัง เขตพระนคร กรุงเทพมหานคร
* สถานีสนามหลวง สถานีของโครงการรถไฟฟ้ามหานคร สายสีส้ม 
* สนามหลวงมิวสิก ค่ายเพลงในเครือจีเอ็มเอ็ม แกรมมี่
* ตลาดธนบุรี ตลาดในเขตทวีวัฒนา นิยมเรียกกันว่า "สนามหลวง 2"
ซับโดเมน

**ซับโดเมน** () เป็นลำดับของระบบการตั้งชื่อโดเมนที่ใช้ในอินเทอร์เน็ต ตัวอย่างเช่น "mail.example.com" และ "blog.example.com" ซึ่งสองชื่อนั้นเป็นซับโดเมนของโดเมนชื่อ "example.com" โดยเป็นซับโดเมนของโดเมนระดับบนสุด "com" อีกต่อหนึ่ง
thumb|300px

ในทางทฤษฎีนั้น ซับโดเมนสามารถมีได้สูงสุด 127 ระดับ โดยชื่อสามารถประกอบด้วย 63 ตัวอักษร (ซึ่งตัวอักษรทั้งหมดต้องไม่ยาวเกินกว่า 255 ตัวอักษร) แต่ในทางปฏิบัตินั้นทางผู้ให้บริการมักจะให้มีซับโดเมนสูงสุดน้อยกว่านั้น

## อ้างอิง
* Domain Names - Concepts and Faciliteis

หมวดหมู่:ระบบการตั้งชื่อโดเมน
แทรนซ์

**แทรนซ์** () เป็นแนวเพลงอีเลกโทรนิกแด๊นซ์ ที่พัฒนาในทศวรรษ 1990 มีจังหวะอยู่ราว 128 และ 160 บีพีเอ็ม เมโลดี้ใช้เครื่องสังเคราะห์เสียงที่รวมรูปแบบต่าง ๆ ของดนตรีอีเลกโทรนิก อย่างเช่น ดนตรีแอมเบียนต์ เทคโน และดนตรีเฮาส์ ยังมีการอธิบายว่าแทรนซ์ มีเมโลดี้คลาสสิกบนจังหวะจังเกิล 

คำว่า แทรนซ์ () ไม่แน่ชัดเรื่องที่มา แต่มีบางกระแสบอกว่ามาจากชื่ออัลบั้มของ Klaus Schulze ที่ชื่อ *Trancefer* (1981) หรือศิลปินแทรนซ์ยุคแรกอย่าง Dance 2 Trance

เพลงแนวแทรนซ์มักเล่นในไนต์คลับ สถานที่ท่องเที่ยวพักผ่อน ในเมือง และแทรนซ์ยังถูกจัดเป็นหนึ่งในดนตรีคลับ

## แหล่งข้อมูลอื่น
* moodbook.com

หมวดหมู่:ดนตรีอิเล็กทรอนิกส์
ท่าอากาศยานมิยาซากิ

**ท่าอากาศยานมิยาซากิ** () เป็นท่าอากาศยาน ตั้งอยู่ที่เมืองมิยาซากิ จังหวัดมิยาซากิ ประเทศญี่ปุ่น จัดเป็นท่าอากาศยานระดับสองในญี่ปุ่น

thumb|ภายในอาคารท่าอากาศยานมิยาซากิ

## สายการบินและจุดหมายปลายทาง
### ภายในประเทศ
* ออลนิปปอนแอร์เวย์ (นาโงยา-เซ็นแทรร์, โอกินาวา, โอซากะ-อิตามิ, โอซากะ-คันไซ, โตเกียว-ฮาเนดะ)
* เจแปนแอร์ไลน์ (ฟูกูโอกะ, โอซากะ-อิตามิ, โตเกียว-ฮาเนดะ)
** เจแปนแอร์คอมมิวเตอร์ (ฮิโรชิมะ-นิชิ, โอซากะ-อิตามิ)
* ออเรียนทอลแอร์บริจต์ (นางาซากิ)
* สกายเน็ตเอเชียแอร์เวย์ (โตเกียว-ฮาเนดะ)

### ระหว่างประเทศ
* เอเชียนาแอร์ไลน์ (โซล-อินชอน)
* อีวาแอร์ (ไทเป)

## อ้างอิง

## แหล่งข้อมูลอื่น
* แนะนำท่าอากาศยานมิยาซากิ โดย เจแปนแอร์ไลน์

มิยาซากิ
หมวดหมู่:สิ่งก่อสร้างในจังหวัดมิยาซากิ
หมวดหมู่:มิยาซากิ
สาธารณรัฐสังคมนิยมโซเวียตจอร์เจีย

**สาธารณรัฐสังคมนิยมโซเวียตจอร์เจีย** (; ) เป็นหนึ่งใน 15 สาธารณรัฐองค์ประกอบ ของสหภาพโซเวียต ตั้งแต่สถาปนาเมื่อปี 1922 จนถึงการล่มสลายในปี 1991 ดินแดนของสาธารณรัฐสังคมนิยมโซเวียตจอร์เจียมีความใกล้เคียงกับดินแดนของจอร์เจียในปัจจุบัน เดิมที่ดินแดนจอร์เจียเคยดำรงอยู่เป็นรัฐเอกราชในเทือกเขาคอเคซัสก่อนที่จะถูกผนวกโดยจักรวรรดิรัสเซียในปี 1801 จอร์เจียเป็นเอกราชอีกครั้งในชื่อสาธารณรัฐประชาธิปไตยจอร์เจียในปี 1918 หลังการประกาศเอกราชจอร์เจียถูกผนวกอีกครั้งโดยรัสเซียซึ่งได้เข้ายึดครองในปี 1921 สาธารณรัฐสังคมนิยมโซเวียตจอร์เจียถูกก่อตั้งขึ้นในภายหลังแม้ว่าจะเป็นส่วนหนึ่งของสหพันธ์สาธารณรัฐสังคมนิยมโซเวียตทรานส์คอเคซัสตั้งแต่ปี 1922 ถึงปี 1936 แต่ก็อยู่ในฐานะสาธารณรัฐสหภาพภายใต้สหภาพโซเวียต ตั้งแต่วันที่ 18 พฤศจิกายน 1989 สาธารณรัฐสังคมนิยมโซเวียตจอร์เจียได้ประกาศอธิปไตยเหนือกฎหมายโซเวียต สาธารณรัฐได้รับการเปลี่ยนชื่อเป็น **สาธารณรัฐจอร์เจีย** ในวันที่ 14 พฤศจิกายน 1990 และต่อมาได้กลายเป็นเอกราชก่อนการล่มสลายของสหภาพโซเวียตในวันที่ 9 เมษายน 1991 นับตั้งแต่นั้เป็นต้นมา อดีตสาธารณรัฐสังคมนิยมโซเวียตได้กลายเป็นรัฐอธิปไตยโดยสมบูรณ์

ในทางภูมิศาสตร์ สาธารณรัฐสังคมนิยมโซเวียตจอร์เจียมีพรมแดนติดกับตุรกีไปทางทิศตะวันตกเฉียงใต้ และทะเลดำในทางตะวันตก ในสหภาพโซเวียตมีพรมแดนติดกับสหพันธ์สาธารณรัฐสังคมนิยมโซเวียตรัสเซีย ไปทางทิศเหนือ สาธารณรัฐสังคมนิยมโซเวียตอาร์มีเนีย ไปทางทิศใต้ และสาธารณรัฐสังคมนิยมโซเวียตอาเซอร์ไบจาน ไปทางตะวันออกเฉียงใต้

## อ้างอิง

## แหล่งข้อมูลอื่น
* ''Georgia, land of the Golden Fleece, reveals its riches'' a propaganda pamphlet about the GSSR from the 1960s.
* Avalishvili, Levan: "The “Great Terror” of 1937–1938 in Georgia: Between the Two Reports of Lavrentiy Beria" in the Caucasus Analytical Digest No. 22
* Anchabadze, George: "Mass Terror in the USSR: The Story of One Family" in the Caucasus Analytical Digest No. 22
* https://museum.ge/index.php?lang_id=ENG&sec_id=53 Georgian museum of Soviet Occupation, Tbilisi.

หมวดหมู่:สาธารณรัฐโซเวียต
หมวดหมู่:อดีตรัฐสมาชิกสหประชาชาติ
หมวดหมู่:รัฐสิ้นสภาพในทวีปยุโรป
หมวดหมู่:รัฐสิ้นสภาพในทวีปเอเชีย
จ
การพิมพ์ (แก้ความกำกวม)

**การพิมพ์** อาจหมายถึง
* การพิมพ์ (printing) การประทับหรือการวาดให้เกิดอักษรหรือรูปภาพที่เหมือนกันจำนวนมาก
* การเรียงพิมพ์ (typography) ความรู้ในการจัดโครงร่างและลักษณะปรากฏสำหรับงานพิมพ์
* การจัดพิมพ์หรือการตีพิมพ์ (publishing) การพิมพ์เพื่อให้ได้สิ่งพิมพ์ (publication) เพื่อเผยแพร่สู่สาธารณะ อาทิ หนังสือ หนังสือพิมพ์ นิตยสาร
* การพิมพ์ (typing) การป้อนข้อมูลหรือการพิมพ์โดยใช้แผงปุ่มกดหรือแป้นพิมพ์ (ภาษาพูด)
** การพิมพ์ดีด (typewriting) การพิมพ์โดยใช้เครื่องพิมพ์ดีด
** การพิมพ์สัมผัส (touch typing) ทักษะการใช้แป้นพิมพ์โดยไม่ต้องมองหาปุ่มกด
ธงชาติสาธารณรัฐสังคมนิยมโซเวียตลัตเวีย

**ธงชาติ[[สาธารณรัฐสังคมนิยมโซเวียตลัตเวีย]]** ธงผืนนี้ประกาศใช้อย่างเป็นทางการเมื่อวันที่ 17 มกราคม พ.ศ. 2496 มีลักษณะเป็นธงพื้นสีแดง ที่มุมบนธงมีรูปค้อนเคียวกับดาวแดงขอบเหลือง มีแถบคลื่นสีน้ำเงินโดยมีแถบเล็กสีขาว-น้ำเงิน-ขาว วางซ้อน ซึ่งแถบสีที่ได้กล่าวมาแล้ว วางที่ด้านล่างสุดของธง.

แต่เดิมแล้ว ลัตเวียโซเวียตมีธงผืนแรกเมื่อ พ.ศ. 2460 - พ.ศ. 2461 ใช้เป็นธงของคณะกรรมาธิการแรงงาน การทหาร และ ดินแดนโพ้นทะเลโซเวียตในลัตเวีย (Iskolat) มีลักษณะเป็นธงแถบแนวนอนสองสี คือแถบสีแดง-ขาว-แดง ที่ตรงกลางธงในแถบสีขาว มีดาวห้าแฉกสีแดงวาง

ธงผืนที่ 2 ประกาศใช้เมื่อ พ.ศ. 2462 - พ.ศ. 2463 เป็นธงของสาธารณรัฐโซเวียตสังคมนิยมลัตเวีย มีลักษณะเป็น ธงพื้นสีแดง ที่มุมบนคันธง มีตัวอักษรสีทองเขียนเป็นอักษรละตินว่า *LSPR* ซึ่งย่อมาจาก (*Latvijas Sociālistiskā Padomju Republika*)

ธงผืนที่ 3 ประกาศใช้เมื่อ 25 สิงหาคม พ.ศ. 2483 - พ.ศ. 2496 ธงมีลักษณะเหมือนธงผืนที่ 2 แต่มีการเปลี่ยนแปลงตัวอักษรเป็นอักษรละติน ด้วยแบบอักษรแซนด์-เซอร์ริฟ เขียนตัวย่อว่า *LPSR* ซึ่งย่อมาจาก (*Latvijas Padomju Sociālistiskā Republika*) โดยใต้ตัวอักษรมีรูปค้อนเคียวสีทองวาง

ส่วนธงทหารโซเวียตลัตเวีย มีลักษณะเหมือนธงผืนที่ 2 โดยที่ตรงกลางธงมีตราแผ่นดินของโซเวียตลัตเวียในยุคแรกพร้อมแสงรัศมีสีทอง เหนือตราแผ่นดินเขียนว่า "MOSTEES" และใต้ตราแผ่นดินเขียนว่า "Wake up! people thrown down into damnation!"

## ดูเพิ่ม
* ธงชาติสหภาพโซเวียต
* ตราแผ่นดินของโซเวียตลัตเวีย
* รายชื่อธงในประเทศลัตเวีย

## อ้างอิง

## แหล่งข้อมูลอื่น

หมวดหมู่:ประวัติศาสตร์ลัตเวีย
หมวดหมู่:ธงในสหภาพโซเวียต
หมวดหมู่:ธงชาติในอดีต
วันรัฐธรรมนูญนอร์เวย์

**วันรัฐธรรมนูญนอร์เวย์** () เป็นวันชาติของนอร์เวย์ที่ถือเป็นวันหยุดประจำปี ตรงกับวันที่ 17 พฤษภาคม เป็นวันเฉลิมฉลองที่ระลึกถึงเหตุการณ์วันที่ 17 พฤษภาคม ค.ศ. 1814 ที่ชาวชาวนอร์เวย์มีรัฐธรรมนูญเป็นของตนเอง 

ในวันนี้ผู้คนจะแต่งตัวอย่างสวยงามจะสวมใสjกางเก่งออกไปจับปลา ถือว่าเป็นการฉลองครั้งยิ่งใหญ่ของประเทศ “บูนัด” หรือเสื้อผ้าประจำชาติอื่น ๆ จะมีขบวนพาเหรดของเด็ก ๆ จากโรงเรียนจัดขึ้นในช่วงเช้า จะร่วมเดินขบวนและโบกธงชาตินอร์เวย์พร้อมกับร้องเพลง นอกจากนี้วันที่ 17 พฤษภาคมยังถือเป็นวันเด็กอีกด้วย

## อ้างอิง

หมวดหมู่:วันชาติ
หมวดหมู่:วันรัฐธรรมนูญ
หมวดหมู่:ประเทศนอร์เวย์
หมวดหมู่:วันสำคัญ
หมวดหมู่:วันสำคัญในเดือนพฤษภาคม
รายชื่อธงในประเทศลัตเวีย

เบื้องล่างต่อไปนี้แสดงภาพธงที่มีการใช้ใช้อยู่ใน**[[ประเทศลัตเวีย]]**

## ธงชาติ

## ธงตำแหน่งราชการ

## ธงเรือ
### ธงราชการ

### ธงเรือยอชต์

## ธงทหาร

### ธงผู้บังคับหน่วย

## ธงลูกเสือ

## ธงกีฬา

## ธงในอดีต

## ดูเพิ่ม
* ตราแผ่นดินของลัตเวีย
* เพลงชาติลัตเวีย

หมวดหมู่:ธงในประเทศลัตเวีย
ลัตเวีย
ธงชาติสาธารณรัฐสังคมนิยมโซเวียตอาร์มีเนีย

**ธงชาติ[[สาธารณรัฐสังคมนิยมโซเวียตอาร์มีเนีย]]** ประกาศใช้อย่างเป็นทางการเมื่อวันที่17 ธันวาคม, พ.ศ. 2495. มีลักษณะเป็นธงพื้นสีแดงรูปสี่เหลี่ยมผืนผ้า กว้าง 1 ส่วน ยาว 2 ส่วน ที่มุมธงบนด้านคันธงมีรูปค้อนเคียวสีทองและดาวแดงขอบทอง อย่างธงชาติสหภาพโซเวียต กลางธงมีแถบใหญ่สีน้ำเงิน กว้าง 1 ใน 4 ของความกว้างธงทั้งหมด. 

## การออกแบบ
### แบบการสร้างธง

### โทนสี

## พัฒนาการ
ธงชาติผืนแรกได้รับการประกาศใช้อย่างเป็นทางการตามรัฐธรรมนูญ เมื่อวันที่ 2 กุมภาพันธ์ พ.ศ. 2465 โดยสภาสูงสุดของโซเวียตอาร์มีเนีย ใช้มาจนถึงวันที่ 12 มีนาคม ลักษณะธงเป็นธงพื้นแดงที่มุมบนธงมีนามชื่อประเทศ เขียนเป็นตัวอักษรซีริลลิกแบบแซนด์-เซอร์ริฟ อย่างย่อว่า **ССРА** (*SSRA* ย่อมาจาก **Социалистическая Советская Республика Армения**, *Sotsialisticheskaya Sovetskaya Respublika Armeniya*) ต่อมาเมื่อสาธารณรัฐสังคมนิยมโซเวียตอาร์มีเนียได้เข้าร่วมกับสาธารณรัฐสังคมนิยมโซเวียตจอร์เจีย และ สาธารณรัฐสังคมนิยมโซเวียตอาเซอร์ไบจาน มีชื่อว่าสาธารณรัฐสังคมนิยมโซเวียตทรานส์คอเคเชีย (TSFSR) หลังจากนั้นทั้งสามรัฐก็ได้ล่มสลายแยกตัวไป เมื่อ พ.ศ. 2479

ธงผืนที่ 2 พ.ศ. 2479 - พ.ศ. 2483 โดยลักษณะธงยังคงรูปแบบเดิม แต่มีการเพิ่มรูปค้อนเคียวสีทองที่มุมบนธง และเปลี่ยนตัวอักษรย่อเป็น **ՀԽՍՀ** (*HKSH* มาจาก **Հայկական Խորհրդային Սոցիալիստական Հանրապետություն**, *Haykakan Khorhrdayin Sotsialistakan Hanrapetutiun*) "Hayasdani Khorhurtayin Sovedagan Hanrabedutyun"

ธงผืนที่ 3 พ.ศ. 2483 - พ.ศ. 2495, โดยลักษณะธงเหมือนกับธงชาติผืนที่ 2 แต่มีการเปลี่ยนตัวอักษรเป็นภาษาอาร์มีเนีย ตัวย่อว่า **ՀՍՍՌ** (*HSSR* มาจาก **Հայկական Սովետական Սոցիալիստական Ռեսպուբլիկա**, *Haykakan Sovetakan Sotsialistakan Respublika*) 

ธงผืนที่ 4 พ.ศ. 2495 - 2533 มีลักษณะเป็นธงพื้นสีแดง ที่มุมบนคันธงมีรูปค้อนเคียวสีเหลืองกับดาวแดงขอบทอง โดยมีแถบแนวนอนสีน้ำเงินพาดผ่านผืนธง

## ดูเพิ่ม
* ธงชาติสหภาพโซเวียต
* ธงชาติอาร์มีเนีย
* ตราแผ่นดินของสาธารณรัฐสังคมนิยมโซเวียตอาร์มีเนีย

## อ้างอิง
### เชิงอรรถ

### บรรณานุกรม
; รัฐธรรมนูญ 

; หนังสือ

หมวดหมู่:ประวัติศาสตร์อาร์มีเนีย
หมวดหมู่:ธงในสหภาพโซเวียต
หมวดหมู่:ธงชาติในอดีต
วันรักต้นไม้แห่งชาติ

**วันรักต้นไม้แห่งชาติ** ตรงกับวันที่ 21 ตุลาคม ของทุกปี เป็นวันบำรุงรักษาต้นไม้ประจำปีของชาติ ซึ่งเป็นวันคล้ายวันพระราชสมภพของสมเด็จพระศรีนครินทราบรมราชชนนี ที่มีพระปณิธานอย่างแรงกล้าที่จะฟื้นฟูความสมดุลของ ธรรมชาติ โดยทรงปลูกและบำรุงรักษาต้นไม้ด้วยพระองค์มาตลอดพระชนม์ชีพ คณะรัฐมนตรีได้มีมติให้เป็นวันบำรุงรักษาต้นไม้ประจำปีของชาติ เมื่อวันที่ 26 มิถุนายน พ.ศ. 2533 และต่อมาเปลี่ยนชื่อเป็น "วันรักต้นไม้ประจำปีของชาติ" เมื่อวันที่ 15 ตุลาคม พ.ศ. 2533

## อ้างอิง

ร
ต้นไม้แห่งชาติ
ธงชาติสาธารณรัฐสังคมนิยมโซเวียตมอลเดเวีย

thumb|300px|ธงชาติสาธารณรัฐสังคมนิยมโซเวียตมอลเดเวีย

**[[ธงชาติ]][[สาธารณรัฐสังคมนิยมโซเวียตมอลเดเวีย]]** เป็นธงสี่เหลี่ยมผืนผ้าสีแดง ที่มุมธงบนด้านคันธงมีรูปค้อนเคียวสีทองและดาวแดงขอบทองตามอย่างธงชาติสหภาพโซเวียต ที่กลางธงมีแถบสีเขียวพาดยาวตามแนวนอน กว้างเป็น 2 ใน 8 ของความกว้างธง ธงนี้รัฐบาลสาธารณรัฐสังคมนิยมโซเวียตมอลเดเวียกำหนดใช้อย่างเป็นทางการเมื่อวันที่ 31 มกราคม พ.ศ. 2495 

ภายหลังสาธารณรัฐสังคมนิยมโซเวียตมอลเดเวียแยกตัวเป็นเอกราชจากสหภาพโซเวียต และสถาปนาประเทศใหม่ในชื่อประเทศมอลโดวา ในปี พ.ศ. 2534 แล้ว ดินแดนทรานส์นีสเตรียบางส่วนไม่ยอมรับอำนาจอธิปไตยของมอลโดวา จึงยังคงใช้ธงชาติสาธารณรัฐสังคมนิยมโซเวียตมอลเดเวียเป็นสัญลักษณ์ของตนเองต่อไป

## ดูเพิ่ม
* ตราแผ่นดินของสาธารณรัฐสังคมนิยมโซเวียตมอลเดเวีย
* ธงชาติมอลโดวา
* ธงชาติทรานส์นีสเตรีย

## แหล่งข้อมูลอื่น
* 
* 
* ธงชาติสาธารณรัฐสังคมนิยมโซเวียตมอลเดเวีย - www.vexillographia.ru (ภาษารัสเซีย)  

หมวดหมู่:ประเทศมอลโดวา
มอลเดเวีย
หมวดหมู่:ธงชาติในอดีต
ธงชาติทรานส์นีสเตรีย

**[[ธงชาติ]][[ทรานส์นีสเตรีย]]** เป็นธงพื้นสีแดงรูปสี่เหลี่ยมผืนผ้า กว้าง 1 ส่วน ยาว 2 ส่วน มีแถบขนาดเล็กสีเขียวพาดผ่านที่กลางธงตามแนวนอน ที่มุมธงบนด้านคันธงมีรูปค้อนเคียวและดาวแดงตามแบบของธงชาติสหภาพโซเวียต 

เดิมธงชาติทรานส์นีสเตรียคือธงชาติของสาธารณรัฐสังคมนิยมโซเวียตมอลเดเวีย ต่อมาเมื่อสหภาพโซเวียตล่มสลายในปี พ.ศ. 2534 มอลเดเวียได้ประกาศเอกราชเป็นประเทศมอลโดวาและกำหนดใช้ธงของตนเองขึ้นใหม่ แต่ดินแดนทรานส์นีสเตรียบางส่วนไม่ยอมรับอำนาจของมอลโดวา จึงยังคงใช้ธงของมอลเดเวียในความปกครองของสหภาพโซเวียตเป็นสัญลักษณ์ต่อไปและได้รับความนิยมจากประชาชนในดินแดนแถบนี้ ภายหลังธงนี้จึงได้รับการรับรองเป็นธงชาติสำหรับดินแดนทรานส์นีสเตรียอย่างเป็นทางการในปี พ.ศ. 2543

สำหรับการใช้ธงนั้น ธงราชการของทรานส์นีสเตรียซึ่งมีรูปค้อนเคียวดาวแดงจะใช้สำหรับหน่วยงานของรัฐบาลเท่านั้น ส่วนเอกชนนั้นกฎหมายกำหนดให้ใช้ธงแบบไม่มีค้อนเคียวดาวแดงและไม่กำหนดขนาดสัดส่วน ซึ่งโดยทั่วไปนั้นนิยมใช้ธงสัดส่วน 1:2 อย่างไรก็ตามก็มีการใช้ธงนี้ในสัดส่วน 2:3 ด้วยเช่นกัน

## ดูเพิ่ม
* ธงชาติมอลโดวา
* ธงชาติสาธารณรัฐสังคมนิยมโซเวียตมอลเดเวีย

## แหล่งข้อมูลอื่น
* เว็บไซต์สำนักงานประธานาธิบดีแห่งสาธารณรัฐมอลเดเวียทรานส์นิเทรีย  
* เว็บไซต์รัฐสภาแห่งสาธารณรัฐมอลเดเวียทรานส์นีสเตรีย 
* ธงชาติทรานส์นีสเตรีย (Flagspot.net)
* ธงชาติทรานส์นีสเตรีย (Flaggenlexikon.de)

หมวดหมู่:ธงในประเทศมอลโดวา
ทรานส์นีสเตรีย
โต๋ (มั้ง?)

**โต๋ (มั้ง?)** คืออัลบั้มเดี่ยวลำดับที่ 5 ของศักดิ์สิทธิ์ เวชสุภาพร (โต๋) ออกจำหน่ายเมื่อวันที่ 21 ตุลาคม พ.ศ. 2551 ในประเทศไทย

## ข้อมูลอัลบั้ม
อัลบั้มชุด *โต๋ (มั้ง?)* มีแนวคิดหลักคือการเปลี่ยนแปลงในภาคของดนตรี เนื้อหาของเพลง และภาพลักษณ์ของโต๋ แต่อย่างไรก็ตามอัลบั้มนี้ศักดิ์สิทธิ์ เวชสุภาพร ยังคงเรียบเรียงดนตรี และอำนวยการผลิตด้วยตัวเองทั้งหมด 
* "มั้ง" ได้ออกเผยแพร่เป็นซิงเกิลแรกของอัลบั้ม เมื่อวันที่ 3 สิงหาคม พ.ศ. 2551 เป็นเพลงแนวร็อกซึ่งเปลี่ยนไปจากแนวเพลงเดิมๆของโต๋ 
* "ไม่อยากรู้" และ "รักนิดๆ" ได้มีการผสมผสานเครื่องดนตรีไทยอย่างระนาด และซออู้ไว้ในบทเพลงด้วย 
* "เพลงของหัวใจ" ผลงานการประพันธ์ของสุธี แสงเสรีชน ที่จะเผยแพร่สู่สถานีวิทยุเป็นซิงเกิลที่ 4 ของอัลบั้ม
* "เล่นดนตรี (ยังจะง่ายกว่า)" ได้รับเกียรติจากศิลปินมากมายมาร่วมงานด้วย อาทิ ชาตรี คงสุวรรณ, สุธิพงษ์ ปานคง, วิโรจน์ สถาปณวัตร และบอย โกสิยพงษ์

## ประวัติการจำหน่าย

ต
ต
เอเชียนบีชเกมส์

**เอเชียนบีชเกมส์** (; ABG) เป็นการแข่งกีฬาหลายชนิดระดับนานาชาติ จัดขึ้นทุก 4 ปี ด้วยการแข่งขันของนักกีฬาจากทวีปเอเชีย จัดโดยสภาโอลิมปิกแห่งเอเชีย (OCA) เป็นการแข่งขันที่ใหญ่เป็นอันดับสองรองจากเอเชียนเกมส์ จัดขึ้นครั้งแรกที่เมืองบาหลี ประเทศอินโดนีเซีย ระหว่างวันที่ 18-26 ตุลาคม พ.ศ. 2551

สภาโอลิมปิกแห่งเอเชีย หรือ “โอซีเอ” จัดกีฬาเอเชี่ยนบีชเกมส์มาเพื่อสร้างความหลากหลายให้กับวงการกีฬาของเอเชีย และได้นำกีฬาที่ไม่มีการแข่งขันในเอเชี่ยนเกมส์มาบรรจุแข่งขันในเอเชี่ยนบีชเกมส์ เจ้าภาพครั้งแรกคือ ประเทศอินโดนีเซีย ที่เกาะบาหลี มีการแข่งขันกีฬาทั้งหมด 19 ชนิด โดยมีการชิงชัย 71 เหรียญทอง และมี 45 ประเทศเข้าร่วมแข่งขัน มีสโลแกนการแข่งขันว่า  “ไมตรีจิต คำมั่นสัญญา ความศรัทธาอย่างแรงกล้า สปิริตในเกมกีฬา” โดยครั้งแรกมีการแข่งขันที่ 4 ชายหาด ของเกาะบาหลี คือ 
* หาดกูต้า แข่งเพาะกายชายหาด กระดานโต้คลื่น เรือยาว 22 ฝีพาย 
* หาดนูซา ดัว แข่งโปโลน้ำ กาบัดดี้ชายหาด มวยปล้ำชายหาด ปันจักสีลัตชายหาด เจ็ตสกี พาราไกลดิ้ง วู้ดบอล ว่ายน้ำมาราธอนและบาสเกตบอลชายหาด ซึ่งเป็นกีฬาสาธิต 
* หาดซานูร์ แข่งวอลเลย์บอลชายหาด เซปักตะกร้อชายหาด ฟุตบอลชายหาด แฮนด์บอลชายหาด ไตรกีฬา 
* หาดเซรังกัน แข่งเรือใบและวินด์เซิร์ฟ 
ประเทศไทยส่งนักกีฬาเข้าร่วมแข่งขันครั้งแรกนี้ 16 ชนิด กีฬาที่ไม่ได้ส่งเข้าแข่งขันเช่นโปโลน้ำ ว่ายน้ำมาราธอน เพราะไม่มีการเล่นแพร่หลายในประเทศไทยรวมนักกีฬาไทยที่เข้าแข่งขันครั้งนี้ทั้งหมด 201 คน จำนวนมากเป็นอันดับสองรองจากประเทศอินโดนีเซียที่เป็นเจ้าภาพ 

## การจัดการแข่งขัน

## สรุปเหรียญการแข่งขันตลอดกาล

## ดูเพิ่ม
* เอเชียนเกมส์

## อ้างอิง


หมวดหมู่:การแข่งขันกีฬาระหว่างประเทศในภาคพื้นเอเชีย
หมวดหมู่:การแข่งขันกีฬาหลายประเภท
ธงชาติแอลเบเนีย

**[[ธงชาติ]][[แอลเบเนีย]]** มีลักษณะเป็นธงพื้นสีแดง ที่ตรงกลางธงมีรูปนกอินทรีสองหัวที่กำลังสยายปีก ซึ่งเดิมธงแดงดำเป็นธงประจำแคว้น โดยมีการเพิ่มตราซึ่งมีลักษณะเหมือนของ ตราสแกนเดอร์เบิร์ก ในศตวรรษที่15 แอลเบเนียอยู่ภายใต้การปกครองของจักรวรรดิออตโตมันอีกครั้ง โดยปกครองแบบราชรัฐในปี พ.ศ. 1946 ถึง พ.ศ. 2021 ธงชาติผืนปัจจุบันประกาศใช้อย่างเป็นทางการเมื่อวันที่ 7 เมษายน พ.ศ. 2535 แต่รูปแบบธงที่ใช้เหมือนในสมัย ราชอาณาจักรแอลเบเนียซึ่งธงรัฐบาลจะมีตราเครื่องหมาย "หมวกแห่งสแกนเดอร์เบิร์ก" และในช่วงยุคการปกครองคอมมิวนิสต์ เหนือรูปนกอินทรีสองหัวมีดาวแดงขอบเหลืองวาง

## ประวัติ

## พัฒนาการของธงชาติแอลเบเนีย

ภาพ:Flag of Albanian Provisional Government 1912-1914.svg|ธงรัฐบาลชั่วคราวแห่งแอลเบเนีย พ.ศ. 2455 - 2457
ภาพ:Albania 1914 Flag.svg|ธงชาติราชรัฐแอลเบเนีย พ.ศ. 2457 - 2463
ภาพ:Flag of Albania 1920.svg|ธงชาติราชรัฐแอลเบเนียและสาธารณรัฐแอลเบเนีย พ.ศ. 2463 - 2469
ภาพ:Flag of Albania 1926.svg|ธงชาติสาธารณรัฐแอลเบเนีย พ.ศ. 2469 - 2471
ภาพ:Flag Kingdom Of Albania.svg|ธงชาติราชอาณาจักรแอลเบเนีย พ.ศ. 2471 - 2482 
ภาพ:Flag of Albania (1939).svg|ธงชาติแอลเบเนียภายใต้การปกครองของอิตาลี พ.ศ. 2482 - 2486
ภาพ:Flag of German occupied Albania.svg|ธงชาติแอลเบเนียภายใต้การปกครองของนาซีเยอรมนี พ.ศ. 2486 - 2487 และธงชาติสาธารณรัฐประชาชนแอลเบเนีย พ.ศ. 2487 - 2489
ภาพ:Flag of Albania 1946.svg|ธงชาติสาธารณรัฐประชาชนแอลเบเนีย พ.ศ. 2489 - พ.ศ. 2519 และธงชาติสาธารณรัฐสังคมนิยมประชาชนแอลเบเนีย พ.ศ. 2519 - 2535


## ดูเพิ่ม
* รายชื่อธงในประเทศแอลเบเนีย
* ตราแผ่นดินของแอลเบเนีย
* ธงชาติคอซอวอ

## อ้างอิง

* Noel Malcolm, *Kosovo: A Short History* (New York: New York University Press, 1999), 29
* Marin Barleti, *Storia de Vita et Gestis Scanderbegis, Princeps Epirotarum* trans. Stefan I. Prifti (Tirane: Shtypshkronja “Mihal Duri” 1964).

## แหล่งข้อมูลอื่น

*

หมวดหมู่:ประวัติศาสตร์แอลเบเนีย
หมวดหมู่:สัญลักษณ์ของประเทศแอลเบเนีย
อแอลเบเนีย
เต้าหู้เหม็น

thumb|300px|เต้าหู้เหม็นทอด

**เต้าหู้เหม็น** (อักษรจีนตัวเต็มและตัวย่อ: 臭豆腐; พินอิน: chòu dòu fu) เป็นเต้าหู้หมักชนิดหนึ่งซึ่งมีกลิ่นที่มีเอกลักษณ์ เต้าหู้เหม็นเป็นอาหารที่ได้รับความนิยมทั้งในจีนแผ่นดินใหญ่และไต้หวัน รวมถึงประเทศอื่นๆในเอเชียตะวันออกเฉียงใต้ด้วย

## ประวัติ
เต้าหู้เหม็นมีประวัติความเป็นมามาตั้งแต่สมัยราชวงศ์ชิง โดยในปีที่ 8 แห่งรัชสมัยสมเด็จพระจักรพรรดิคังซี (พ.ศ. 2212) มีบัณฑิตชื่อ หวังจื้อเหอ เข้ามาสอบจอหงวนที่ปักกิ่ง แต่สอบไม่ได้ จึงตัดสินใจตั้งรกรากอยู่ที่ปักกิ่งและหาเลี้ยงชีพด้วยการทำเต้าหู้ขาย จนกระทั่งเมื่อถึงวันหนึ่งในฤดูร้อนปีหนึ่ง เต้าหู้เกิดขายไม่หมดขึ้นมา หวังจื้อเหอจึงหั่นเต้าหู้เป็นชิ้นเล็กๆ โรยเกลือและฮฺวาเจียว แล้วจึงเก็บไว้ในไห เมื่อเวลาผ่านไปนาน หวังจื้อเหอนึกถึงเต้าหู้ที่เก็บไว้ในไหขึ้นมา จึงลองนำออกมาดู พบว่าเต้าหู้มีกลิ่นเหม็นมากและเปลี่ยนเป็นสีเทาเขียว แต่พอลองชิมดูก็พบว่ามีรสชาติดี จึงได้ลองนำไปขายที่ตลาด และเต้าหู้เป็นก็เป็นที่ชื่นชอบของทุกคน

ต่อมาในรัชสมัยจักรพรรดิกวางซวี เต้าหู้เหม็นได้กลายเป็นเครื่องเสวยในวัง เนื่องจากมีครั้งหนึ่งซูสีไทเฮามีพระอาการเบื่อพระกระยาหาร บรรดาข้าราชบริพารก็พยายามทำทุกทางให้พระองค์เสวย จนได้มีผู้หนึ่งนำเต้าหู้เหม็นมาจัดเรียงในภาชนะสวยงามและนำมาถวายแด่ซูสีไทเฮา พระองค์ได้ลองชิมและรับสั่งว่ามีรสชาติดีมาก ตั้งแต่นั้นมาเต้าหู้เหม็นจึงถูกบรรจุเป็นเครื่องเสวยของราชสำนักจีน

ซูสีไทเฮาทรงเห็นว่าเต้าหู้เหม็นมีชื่อเรียกที่ไม่เพราะนัก จึงทรงเปลี่ยนชื่อเป็น ชิงฟัง(青方) ซึ่งแปลว่า จัตุรัสเขียว แต่ชื่อนี้ก็ไม่เป็นที่นิยมเท่าชื่อเดิม

## ดูเพิ่ม
* รายชื่ออาหารจากเต้าหู้

## อ้างอิง

หมวดหมู่:อาหารจากเต้าหู้
หมวดหมู่:อาหารจีน
หมวดหมู่:อาหารทอดในน้ำมันท่วม
ดรอยด์

[thumb|250px|right|[อาร์ทู-ดีทู(ซ้าย)และซี-ทรีพีโอ(ขวา) ดรอยด์ซ่อมบำรุงและดรอยด์สัมพันธภาพ ซึ่งมีบทบาทสำคัญในสงครามโคลนและสงครามกลางเมืองกาแลกติก]]

**ดรอยด์** (บางครั้งก็ใช้เรียก**แอนดรอยด์**แบบสั้นๆ) เป็นหุ่นยนต์ เป็นเครื่องจักรโดยมีปัญญาประดิษฐ์ พวกมันถูกใช้ในหลายที่ มักเป็นงานที่ต้อยต่ำเกินไปหรือไม่ก็อันตรายเกินไปสำหรับมนุษย์และเผ่าพันธุ์อื่น ดรอยด์ยังถูกใช้ในสถานการณ์ที่ต้องใช้ความเชี่ยวชาญเฉพาะด้านอย่างการแพทย์และซ่อมบำรุง 

มันขึ้นอยู่กับว่าถูกออกแบบมาเพื่อจุดประสงค์ใด ดรอยด์นั้นเชื่อฟัง แข็งแรง มีประโยชน์หลายด้าน มีความจำดีเสียส่วนใหญ่ และมีความสามารถในการคำนวณและตัวเลข ด้วยเอกลักษณ์เหล่านี้ทำให้พวกมันเหมาะกับงานหลาย ๆ งาน แม้ว่าบางทีตัวที่ราคาถูกก็จะไม่ค่อยดีนัก และแบบที่ไม่ได้รับการพัฒนาก็มีข้อจำกัดในการทำงาน นี่เป็นข้อด้อยที่ชัดเจน ผู้ออกแบบได้เผชิญหน้ากับปัญหาพื้นฐาน การสร้างให้ดรอยด์ฉลาดเกินไป ก็อาจลงท้ายด้วยการที่มันคิดกบฏ ในทางกลับกัน ดรอยด์ที่มีความฉลาดไม่เพียงพอ ก็กลับไม่มีประสิทธิภาพในการทำงาน โดยปกติแล้วชื่อของดรอยด์จะเป็นตัวเลขหรือไม่ก็อักษร

## แหล่งข้อมูลอื่น
* http://starwars.wikia.com/wiki/Droid

หมวดหมู่:ตัวละครในสตาร์ วอร์ส
หมวดหมู่:ดรอยด์
หมวดหมู่:ตัวละครที่เป็นหุ่นยนต์นอกโลก
หมวดหมู่:กลุ่มชาติพันธุ์สมมติ
ต่อมน้ำลาย

**ต่อมน้ำลาย** () เป็นต่อมที่สร้างน้ำลายอยู่ภายในบริเวณช่องปาก พบได้ในสัตว์เลี้ยงลูกด้วยน้ำนมและแมลง สำหรับสัตว์เลี้ยงลูกด้วยน้ำนมจะผลิตน้ำลายเพื่อเป็นน้ำย่อยและคลุกเคล้าอาหาร ส่วนในแมลงจะใช้สำหรับสร้างกาวหรือใย ต่อมน้ำลายของมนุษย์มีด้วยกัน 3 คู่ คือ

* Parotid gland พบได้ที่บริเวณกกหู ผลิตน้ำลายชนิดใสอย่างเดียว
* Submaxillary gland หรือ Submandibular gland พบได้ที่บริเวณขากรรไกรล่าง ผลิตน้ำลายทั้งชนิด เหนียว และ ใส แต่ชนิดใสจะมากกว่า เป็นต่อมที่สร้างน้ำลายได้มากที่สุด
* Sublingual gland ขนาดเล็กที่สุด พบได้ที่บริเวณใต้ลิ้น ผลิตน้ำลายทั้งชนิด เหนียว และ ใส แต่ชนิดเหนียวจะมากกว่า

หมวดหมู่:อวัยวะ
เฟรเดริก มิสทราล

**เฟรเดริก มิสทราล** (; ; 8 กันยายน ค.ศ. 1830 - 25 มีนาคม ค.ศ. 1914) เป็นนักเขียนและนักทำพจนานุกรมชาวฝรั่งเศส บุตรของชาวนาผู้มีอันจะกินคนหนึ่งในภูมิภาคพรอว็องส์ เขาเป็นผู้ฟื้นฟูภาษาอุตซิตาและวรรณกรรมในภาษาอุตซิตาขึ้นใหม่ในคริสต์ศตวรรษที่ 19 ได้รับรางวัลโนเบลสาขาวรรณกรรมในปี ค.ศ. 1904 โดยได้รับร่วมกับโฆเซ เอเชกาไร อี เอย์ซากีร์เร

## แหล่งข้อมูลอื่น

* ชีวประวัติของ เฟรเดริก มิสทราล

หมวดหมู่:กวีชาวฝรั่งเศส
หมวดหมู่:นักเขียนชาวฝรั่งเศส
หมวดหมู่:ผู้ได้รับรางวัลโนเบลสาขาวรรณกรรม
หมวดหมู่:ชาวฝรั่งเศสผู้ได้รับรางวัลโนเบล
หมวดหมู่:ภาษาอุตซิตา
หมวดหมู่:บุคคลจากจังหวัดบุช-ดูว์-โรน
โฆเซ เอเชกาไร อี เอย์ซากีร์เร

**โฆเซ เอเชกาไร อี เอย์ซากีร์เร** (; 19 เมษายน ค.ศ. 1832 - 14 กันยายน ค.ศ. 1916) เป็นวิศวกรโยธา นักคณิตศาสตร์ และนักการเมืองชาวสเปน เขายังเป็นนักเขียนบทละครผู้มีชื่อเสียงของสเปนในช่วงยี่สิบห้าปีสุดท้ายของคริสต์ศตวรรษที่ 19 

เอเชกาไรได้รับรางวัลโนเบลสาขาวรรณกรรมในปี ค.ศ. 1904 ร่วมกับเฟรเดริก มิสทราล กวีชาวพรอว็องส์ ซึ่งทำให้เอเชกาไรเป็นชาวสเปนคนแรกที่ได้รับรางวัลนี้ บทละครที่มีชื่อเสียงของเขาได้แก่ *El gran Galeoto* ซึ่งได้นำไปสร้างเป็นภาพยนตร์ เปลี่ยนชื่อเรื่องใหม่เป็น *The World and His Wife* นอกจากนี้ยังมีบทละครอื่น ๆ อีกมากมาย เช่น *Saint or Madman?*; *Mariana*; *El estigma*; *The Calumny*; และ *El loco Dios*

ในกรุงมาดริด มีถนนชื่อ **เอเชกาไร** ซึ่งตั้งชื่อตามนามสกุลของเขา มีชื่อเสียงมากจากผับฟลาเมงโกมากมาย

หมวดหมู่:นักเขียนบทละคร
หมวดหมู่:นักเขียนชาวสเปน
หมวดหมู่:นักคณิตศาสตร์ชาวสเปน
หมวดหมู่:วิศวกรชาวสเปน
หมวดหมู่:นักการเมืองสเปน
หมวดหมู่:ผู้ได้รับรางวัลโนเบลสาขาวรรณกรรม
หมวดหมู่:ชาวสเปนผู้ได้รับรางวัลโนเบล
แคนรึก แชงกีเยวิตช์

**แคนรึก อาดัม อาแล็กซันแดร์ ปียุส แชงกีเยวิตช์** ( ) หรือที่รู้จักในชื่อ "ลิตฟอส" ( ) (5 พฤษภาคม ค.ศ. 1846 - 15 พฤศจิกายน ค.ศ. 1916) เป็นนักหนังสือพิมพ์ชาวโปแลนด์ และนักประพันธ์นวนิยายซึ่งได้รับรางวัลโนเบลสาขาวรรณกรรมในปี ค.ศ. 1905 ในฐานะที่มีผลงานโดดเด่นในการเขียนงานมหากาพย์ เป็นนักเขียนชาวโปแลนด์ที่มีชื่อเสียงมากที่สุดคนหนึ่งในช่วงคริสต์ศตวรรษที่ 19 และ 20

แชงกีเยวิตช์เกิดในแผ่นดินโปแลนด์ใต้การปกครองของรัสเซีย เขาเขียนนวนิยายอิงประวัติศาสตร์ที่เกี่ยวข้องกับยุคของสาธารณรัฐโปแลนด์ โดยมากตีพิมพ์เผยแพร่ในหนังสือพิมพ์ก่อน แล้วจึงได้รับรวมเล่ม ซึ่งยังคงมีการพิมพ์ซ้ำอยู่เสมอจนถึงปัจจุบัน เขาเป็นที่รู้จักโด่งดังในโปแลนด์จากผลงานนวนิยายอิงประวัติศาสตร์เรื่อง *"With Fire and Sword"*, *"The Deluge"*, และ *"Fire in the Steppe"* (เป็นนวนิยายไตรภาค) ส่วนในแวดวงสากลเขามีชื่อเสียงจากงานเขียนเรื่อง *"Quo Vadis"* ซึ่งได้รับการดัดแปลงเป็นภาพยนตร์หลายต่อหลายครั้ง ฉบับที่มีชื่อเสียงมากที่สุดคือภาพยนตร์ดัดแปลงในปี ค.ศ. 1951

## แหล่งข้อมูลอื่น
* รวมผลงานของแชงกีเยวิตช์ ที่โปรเจ็กต์กูเตนเบิร์ก

หมวดหมู่:นักเขียนชาวโปแลนด์
หมวดหมู่:ผู้ได้รับรางวัลโนเบลสาขาวรรณกรรม
หมวดหมู่:ชาวโปแลนด์ผู้ได้รับรางวัลโนเบล
หมวดหมู่:บุคคลจากจังหวัดลูบลิน
ไทยทาวน์

**ไทยทาวน์** () หรือรู้จักกันในชื่อ **ลิตเติลไทยแลนด์** () หรือ **ลิตเติลแบงค็อก** () เป็นกลุ่มชุมชนชาวไทยที่อาศัยอยู่นอกประเทศไทย ปัจจุบันมีอยู่แบบทางการสามแห่งคือ ลอสแอนเจลิส ซิดนีย์ นครนิวยอร์ก

**ไทยทาวน์** อาจหมายถึง
* ไทยทาวน์ (ลอสแอนเจลิส) - เขตชุมชนไทยในเมืองลอสแอนเจลิส รัฐแคลิฟอร์เนีย สหรัฐ
* ไทยทาวน์ (ซิดนีย์) - เขตชุมชนไทยในเมืองซิดนีย์ รัฐนิวเซาท์เวลส์ ประเทศออสเตรเลีย
* ลิตเติลไทยแลนด์เวย์ (นครนิวยอร์ก) - เขตชุมชนไทยในย่านเอล์มเฮิสต์ ควีนส์ นครนิวยอร์ก รัฐนิวยอร์ก สหรัฐ
* ไทยทาวน์ (ฟิลาเดลเฟีย) - เขตชุมชนไทยในเมืองฟิลาเดลเฟีย รัฐเพนซิลเวเนีย สหรัฐ
* ศูนย์ไทยทาวน์ (ชิคาโก) - เขตชุมชนไทยในเมืองชิคาโก รัฐอิลลินอย สหรัฐ
* ไทยทาวน์ (บูดาเปสต์) - เขตชุมชนไทยในเมืองบูดาเปสต์ ประเทศฮังการี
* ลิตเติลไทยแลนด์ (เกาลูน) - เขตชุมชนไทยในนครเกาลูน ฮ่องกง ประเทศจีน
* ลิตเติลไทยแลนด์ (สิงคโปร์) - เขตชุมชนไทยในเมืองสิงคโปร์ ประเทศสิงคโปร์
* บ้านสยาม (ปีนัง) - เขตชุมชนไทยในเมืองจอร์จทาวน์ รัฐปีนัง ประเทศมาเลเซีย
* ไทยทาวน์ (หยี่หมาโหล) - เขตชุมชนไทยบนถนนหยี่หมาโหล มาเก๊า ประเทศจีน
* ไทยทาวน์ - ซิงเกิลหนึ่งของ อิลสลิก แร็ปเปอร์และนักร้องชาวไทย

## รูปภาพ

ไฟล์:Thailand Plaza, Thai Town, Hollwood, CA.jpg|ไทยทาวน์ในลอสแอนเจลิส
ไฟล์:Thai Town.jpg|ป้ายในไทยทาวน์ ลอสแอนเจลิส
ไฟล์:Thai Town, Sydney.jpg|ไทยทาวน์ในซิดนีย์
ไฟล์:Thaitown.jpg|ป้ายในไทยทาวน์ ซิดนีย์
ไฟล์:HK 九龍城 Kln City 城南道 South Wall Road food shop January 2021 SSG 73.jpg|ลิตเติลไทยแลนด์ในฮ่องกง


## ดูเพิ่ม
* ถนนสยาม (แก้ความกำกวม)
* โคเรียทาวน์
* เจแปนทาวน์
* ไชนาทาวน์
* ลิตเติลไซ่ง่อน
* ลิตเติลมะนิลา
* ลิตเติลอินเดีย
* ลิตเติลปากีสถาน

## อ้างอิง



หมวดหมู่:หน้าแก้ความกำกวมชื่อสถานที่
กันและกัน

**"กันและกัน"** เป็นเพลงประกอบภาพยนตร์เรื่อง *[[รักแห่งสยาม]]* ประพันธ์คำร้องและทำนองโดย ชูเกียรติ ศักดิ์วีระกุล เรียบเรียงโดย ธีร์ ชัยธีระสุเวช ขับร้องโดยสุวีระ บุญรอด และในเวอร์ชันอื่นขับร้องโดยวิชญ์วิสิฐ หิรัญวงษ์กุล ซึ่งยังร้องในภาพยนตร์ 2 ครั้ง ในฉากงานเลี้ยง เป็นแบบอคูสติก และในคอนเสิร์ตช่วงท้ายเรื่อง เป็นแบบบันทึกเสียงสดกับวงออกัส และฉบับชูเกียรติ ศักดิ์วีระกุล ขับร้องในฉบับอคูสติก อยู่ในอัลบั้มเพลงประกอบภาพยนตร์

มิวสิกวิดีโอเพลงนี้ ถ่ายทำที่สยามสแควร์ ซึ่งได้ทีมนักแสดงในภาพยนตร์ร่วมแสดงอย่าง มาริโอ้ เมาเร่อ,วิชญ์วิสิฐ หิรัญวงษ์กุล,อธิชา พงศ์ศิลป์พิพัฒน์ และ กัญญา รัตนเพชร์ โดยในมิวสิกวิดีโอจะตัดภาพสลับกับภาพยนตร์ การถ่ายทำจะถ่ายท่ามกลางคนเดินพลุกพล่านในสยามสแควร์ เดินสวนไปสวนมากับนักแสดง อีกทั้งมีภาพ สุวีระ ปรากฏที่จอเชกเกอร์สกรีน

เพลงนี้ได้รับรางวัล Song of The Year จากงานแฟตอวอร์ด ครั้งที่ 6 ได้รับรางวัลเพลงยอดนิยมสุดซี้ดประจำปี จากงานซีดอวอร์ดส และ เพลงแห่งปี จากรางวัลไนน์เอ็นเตอร์เทน อวอร์ดส์ ครั้งที่ 1

## ประวัติ
เพลง "กันและกัน" เริ่มต้นจากเนื้อหาจากภาพยนตร์ ขณะนั้นที่ชูเกียรติเขียนบทภาพยนตร์เสร็จเรียบร้อยและต้องการหาเพลงประกอบ ตีโจทย์จากมิวที่รักใครสักคน ซึ่งมีวิธีมากมายในการบอกรัก และมีเพลงรักมากมายหลายร้อยหลายพันเพลง ถ้าเขียนเพลงให้คนที่รักสักเพลง จะปลื้มหรือไม่

เมื่อถามถึงว่าแต่งมาให้ใครหรือไม่ มะเดี่ยวอธิบายว่า "ในตอนนั้นที่เขียนเพื่อจะเอามาเป็นบทหนังเนี่ย คือตอนนั้นไม่รักแล้วเพราะว่าเค้าไม่รักเรา แต่เรายังรักเค้าอยู่ ก็...ก็เขียนได้ ก็เหมือนกับมิวในหนังอ่ะครับ "

## การตอบรับ
ในด้านการจัดอันดับเพลง "กันและกัน" ขึ้นอันดับ 1 บนคลื่นซี๊ด ชาร์ทท็อป 20 นานกว่า 4 สัปดาห์ ส่วนบนชาร์ทเอ็มทีวีไทยแลนด์เพลงนี้ขึ้นสูงสุดอันดับ 6 และในการจัดอันดับประจำปีของคลื่น FM Max ประจำปี 2550 เพลง "กันและกัน" อยู่อันดับที่ 10 ของอันดับ

ในส่วนการนำมาร้องใหม่โดยศิลปินอื่น ในงานแฟตอวอร์ดครั้งที่ 6 วงเท็ดดี้สกา นำเพลง "กันและกัน" มาร้องใหม่ในแนวสกา ในการแข่งขัน ทรู อคาเดมี่ แฟนเทเชีย ซีซั่นที่ 5 ภัทรภณ โตอุ่น นำเพลงมาร้องในโจทย์หัวข้อ My Songs Your Songs และในคอนเสิร์ต “คัฟเวอร์ไนท์ พลัส” ที่จัดโดยคลื่นกรีฟเวฟ ที่หอประชุมเล็ก มหาวิทยาลัยธรรมศาสตร์ ท่าพระจันทร์ ซึ่งมีแนวคิดนำเพลงรักมาทำใหม่โดย ธนกฤต พานิชวิทย์ และ ศักดิ์สิทธิ์ เวชสุภาพร นำเพลงนี้มาร้องด้วยกันในงานนี้

## รางวัล

## อ้างอิง

หมวดหมู่:เพลงไทยสากล
หมวดหมู่:เพลงในปี พ.ศ. 2550
หมวดหมู่:รักแห่งสยาม
สำนักวิชาวิศวกรรมศาสตร์ มหาวิทยาลัยเทคโนโลยีสุรนารี

**สำนักวิชาวิศวกรรมศาสตร์ มหาวิทยาลัยเทคโนโลยีสุรนารี** () จัดการเรียนการสอนที่หลากหลายแยกเป็นสาขาวิชา (คำว่า สาขาวิชาจะเทียบเท่ากับ ภาควิชาของมหาวิทยาลัยทั่วไป) ซึ่งในหนึ่งสาขาวิชาจะรับผิดชอบการเรียนการสอนและผลิตบัณฑิตทั้ง ในระดับปริญญาตรี ปริญญาโท และปริญญาเอก โดยไม่มีบัณฑิตวิทยาลัย

## ประวัติ
สำนักวิชาวิศวกรรมศาสตร์ มหาวิทยาลัยเทคโนโลยีสุรนารี เริ่มภารกิจด้านการเรียนการสอนทันทีที่มหาวิทยาลัยเสร็จสิ้นการพัฒนาอาคารสิ่งก่อสร้าง โดยเริ่มเปิดรับนักศึกษา เป็นครั้งแรกในระดับปริญญาตรี เมื่อเดือนพฤษภาคม 2536 ภายใต้การบริหารจัดการของ **สำนักวิชาเทคโนโลยีอุตสาหกรรม** และ **สำนักวิชาเทคโนโลยีทรัพยากร ** ต่อมามหาวิทยาลัยฯ ได้ออกข้อกำหนดในการรวมทั้งสองสำนักวิชาดังกล่าว รวมทั้ง สาขาวิชาวิศวกรรมเกษตรจากสำนักวิชาเทคโนโลยีการเกษตร เข้าด้วยกันรวมทั้งสิ้น 15 สาขาวิชา เป็น **สำนักวิชาวิศวกรรมศาสตร์** เมื่อวันที่ 1 พฤษภาคม 2542 เป็นต้นมา

ปัจจุบัน สำนักวิชาวิศวกรรมศาสตร์ เป็นสำนักวิชา 1 ในจำนวน 9 สำนักวิชา ของมหาวิทยาลัยเทคโนโลยีสุรนารี คำว่า สำนักวิชา ของมหาวิทยาลัยเทคโนโลยีสุรนารี เทียบเท่ากับคำว่า คณะ ในมหาวิทยาลัยทั่วไป โดยมี คณบดี เป็นผู้บังคับบัญชาและรับผิดชอบ ซึ่งสำนักวิชาวิศวกรรมศาสตร์มีหน้าที่รับผิดชอบในการผลิตบัณฑิต มหาบัณฑิตและดุษฎีบัณฑิตทางด้านวิศวกรรมศาสตร์ ทั้งนี้ที่ผ่านมามีสัมฤทธิผลรวม ทั้งสิ้นประมาณร้อยละ 70 ของจำนวนการผลิตบัณฑิตทั้งหมดของมหาวิทยาลัยฯ

## หลักสูตร
สำนักวิชาวิศวกรรมศาสตร์ มหาวิทยาลัยเทคโนโลยีสุรนารี ทำการเปิดสอนในหลากหลายสาขาวิชาทั้งในระดับปริญญาตรี ปริญญาโท และปริญญาเอก

## ทำเนียบคณบดี
รายนามคณบดีสำนักวิชาวิศวกรรมศาสตร์ มหาวิทยาลัยเทคโนโลยีสุรนารี ตั้งแต่ก่อตั้งจนถึงปัจจุบันมีดังนี้

## อ้างอิง

## ดูเพิ่ม
* มหาวิทยาลัยเทคโนโลยีสุรนารี
* รายชื่อคณะวิศวกรรมศาสตร์ในประเทศไทย

## แหล่งข้อมูลอื่น
* 
* รายชื่อคณะวิศวกรรมศาสตร์ในประเทศไทย

หมวดหมู่:มหาวิทยาลัยเทคโนโลยีสุรนารี
สุรนารี
หงส์ผงาดฟ้า

**หงส์ผงาดฟ้า** (; *Lu Xiao Feng Xi Lie*) เป็นชุดนวนิยายกำลังภายในโดยการประพันธ์ของโกวเล้ง เขียนขึ้นในปี ค.ศ. 1973 - 1981 เป็นเรื่องที่ประสบความสำเร็จเป็นอันดับต้น ๆ ของนวนิยายทั้งหมดของโกวเล้งเลยก็ว่าได้ โดยผู้อ่านบางคนยกให้เป็นผลงานที่ดีที่สุดของโกวเล้ง ชุดนี้เป็นนิยายกำลังภายในแนวสืบสวน โดยแบ่งพฤติกรรม และเรื่องราวของตัวเอกเป็น 7 ตอน ดังนี้

* หงส์ผงาดฟ้า
* จอมโจรปักดอกไม้
* สองนักสู้ผู้ยิ่งใหญ่
* บ่อนพนันเบ็ดเงิน
* หมู่ตึกภูตพราย
* เกาะมหาภัย
* กระบี่พิโรธ

## เกี่ยวกับเรื่อง

**หงส์ผงาดฟ้า** ชุดนี้เป็นชุดนิยายที่บรรยายถึงเรื่องราวของบุรุษผู้มีสี่คิ้ว นาม เล็กเซียวหงส์ ที่ชมชอบการผจญภัย และความตื่นเต้นเป็นทุนเดิม เขาสืบสวนสอบสวนคดีร่วมกับสหายที่มีสีสัน เรื่องนี้โกวเล้งได้รับแรงบันดาลใจในการสร้างตัวละคร *เล็กเซียวหงส์* มาจากตัวละครในวรรณกรรมนักสืบเรื่องดังจากฝั่งตะวันตกอย่างเชอร์ล็อก โฮมส์ ของอาร์เทอร์ โคนัน ดอยล์ แต่โกวเล้งก็ดัดแปลงจนเล็กเซียวหงส์มีเอกลักษณ์เฉพาะตัวที่ตลกขบขัน ดังนั้นพฤติกรรมในแต่ละตอนจึงมีความโดดเด่นสนุกสนานเฉพาะตัวไปด้วย

## ตัวละครหลัก

* เล็กเซียวหงส์ 
จอมยุทธรูปงาม จอมเจ้าชู้, บุรุษผู้มีสี่คิ้ว (2 คิ้ว + 2 หนวดงาม), ฉายา จอมยุทธ "ดรรชนีสัมพันธ์จิตใจ" ที่สามารถหยุดอาวุธทุกชนิดในแผ่นดิน ด้วยนิ้วมือของเขา, ฉายา จอมยุทธที่มี "วิชาตัวเบา" อันดับต้น ๆ ในแผ่นดิน, ชอบช่วยเหลือ และมีชื่อเสียงของการสอบสวนคดีต่าง ๆ แต่ที่เป็นจุดเด่นเรื่องหนึ่งของเขาคือ **ชอบยุ่งเรื่องชาวบ้าน**
* ไซมึ้งซวยเสาะ 
* ฮวยมั่วเล่า 
น้องชายที่ 7 และอายุยน้อยที่สุดของครอบครัวตระกูลฮวย ที่มีชื่อเสียงและมั่นคั่ง, ตาบอดโดยโรคตั้งแต่เด็ก จึงมีประสาทสัมผัสดีเยี่ยม, หูของเขาสามารถฟังเสียงของหิมะที่ตกบนหลังคา จมูกของเขาสามารถดมกลิ่นน้ำตา เลือดของบุคคล ห่างกว่า 20 ลี้, สามารถแยกแยะ และค้นหาบุคคลโดยการดมกลิ่นของลมหายใจหรือกลิ่นเหงื่อของคน, ประสาทสัมผัสมือของเขาสามารถค้นหาแยกแยะบุคคลด้วยการสัมผัสผมของบุคคลนั้น นอกจากนั้นยังมีสัมผัสที่หก สามารถรู้สึกถึงอันตรายจากหลายสิบลี้ ถึงแม้ว่าจะตาบอด ฮวยมั่วเล่า ก็ฝึกหัดวิทยายุทธตั้งแต่เด็ก เขามีความรู้มากมาย ในวิทยายุทธ สามารถใช้เพลงยุทธจากสำนักใด ๆ ก็ได้ เพราะ ในความรู้สึกของ ฮวยมั่วเล่า เพลงยุทธมีเพียงหนึ่งเดียว ฮวยมั่วเล่าสามารถใช้ "ดัชนีสัมพันธ์จิตใจ" ของเล็กเซียวหงส์ได้ดีด้วย
* หลวงจีนสัตย์ซื่อ
* จอมขโมยซือคงเตี๋ยแช
* เอี๊ยบโกวเซียะ เจ้านครเมฆขาว 
* บักเต้าหยิน

## ตอนย่อย

**หงส์ผงาดฟ้า** (; Lu Xiao Feng Chuan Ji) หากแปลเป็นชื่อภาษาไทยตรง ๆ จะมีชื่อตอนว่า *ตำนานพิสดารของเล็กเซียวหงส์* เป็นตอนที่หนึ่งของชุดนิยายชื่อดังของโกวเล้งในชื่อเดียวกันนี้ ตอนนี้ได้รับการตีพิมพ์ครั้งแรกในปี ค.ศ. 1976 และได้รับการแปลเป็นภาษาไทยโดย น.นพรัตน์ โดยใช้ชื่อว่า *หงส์ผงาดฟ้า* และเป็นชื่อชุดของนวนิยายชุดนี้จนมาถึงปัจจุบัน

## อ้างอิง

หมวดหมู่:วรรณกรรมจีน
หมวดหมู่:บันเทิงคดีกำลังภายใน
หมวดหมู่:งานเขียนของโก้วเล้ง
สำนักฝรั่งเศสแห่งปลายบุรพทิศ

thumb|275px|อาคารสำนักงานที่ปารีส

**สำนักฝรั่งเศสแห่งปลายบุรพทิศ** ( หรือ ) เป็นสถาบันของฝรั่งเศสที่ศึกษาเรื่องราวเกี่ยวกับโบราณคดี ประวัติศาสตร์ รวมทั้งสังคมของประเทศในภูมิภาคเอเชียตะวันออก เอเชียใต้ และเอเชียตะวันออกเฉียงใต้ (โดยเฉพาะอินโดจีนของฝรั่งเศส) สำนักฝรั่งเศสแห่งปลายบุรพทิศก่อตั้งขึ้นในปีพ.ศ. 2443 โดยในตอนแรกมีสำนักงานใหญ่อยู่ที่ฮานอย และต่อมาได้ย้ายสำนักงานใหญ่มาอยู่ที่ปารีส

## ผู้อำนวยการสำนัก
*พ.ศ. 2443 Louis Finot
*พ.ศ. 2448 Alfred Foucher
*พ.ศ. 2451 Claude-Eugène Maitre 
*พ.ศ. 2463 Louis Finot
*พ.ศ. 2469 Léonard Aurousseau 
*พ.ศ. 2472 ยอร์ช เซเดส์ 
*พ.ศ. 2490 Paul Lévy 
*พ.ศ. 2493 Louis Malleret
*พ.ศ. 2499 Jean Filliozat 
*พ.ศ. 2520 François Gros
*พ.ศ. 2532 Léon Vandermeersch 
*พ.ศ. 2536 Denys Lombard
*พ.ศ. 2541 Jean-Pierre Drège 
*พ.ศ. 2547 Franciscus Verellen
*พ.ศ. 2557 Yves Goudineau
*พ.ศ. 2561 Christophe Marquet

## อ้างอิง

## แหล่งข้อมูลอื่น
*เว็บไซต์ทางการของสำนักฝรั่งเศสแห่งปลายบุรพทิศ 
หมวดหมู่:สถาบันวิจัยในประเทศฝรั่งเศส
หมวดหมู่:องค์การทางมานุษยวิทยา
เอ็มเว็บ

**เอ็มเว็บ** (**MWEB**) เป็นผู้ให้บริการอินเทอร์เน็ตในประเทศแอฟริกาใต้ มีบริษัทแนสเปอร์ส (Naspers) เป็นเจ้าของ
บริษัทนี้เป็นหนึ่งในผู้ให้บริการอินเทอร์เน็ตตามครัวเรือนที่ใหญ่ที่สุดของประเทศแอฟริกาใต้ และเป็นหนึ่งในผู้ให้บริการอินเทอร์เน็ตตามองค์กรที่ใหญ่ที่สุดในภูมิภาคแอฟริกาซับซาฮารา

เมื่อเดือนมิถุนายน พ.ศ. 2551 แนสเปอร์สได้ประกาศว่าเอ็มเว็บจะถูกประมูลทิ้ง
เหตุผลที่ให้คือ เอ็มเว็บจะเน้นการพัฒนาโครงข่ายบรอดแบนด์ไร้สายของบริษัท ในขณะที่ธุรกิจหลักของ Naspers คือการเป็นผู้ให้บริการเนื้อหา

## อ้างอิง

## แหล่งข้อมูลอื่น
*MWEB

หมวดหมู่:ผู้ให้บริการอินเทอร์เน็ต
หมวดหมู่:บริษัทแอฟริกาใต้ที่ก่อตั้งในปี พ.ศ. 2540
BOA

**BOA** อาจหมายถึง
* Bank of America ธนาคารในสหรัฐอเมริกา สำนักงานใหญ่ตั้งอยู่ที่รัฐนอร์ทแคโรไลนา
* โบอา นักร้องเกาหลี
ชาร์ล เมซีเย

**ชาร์ล เมซีเย** (, IPA: [ʃaʁl me.sje]; 26 มิถุนายน ค.ศ. 1730 - 12 เมษายน ค.ศ. 1817) เป็นนักดาราศาสตร์ชาวฝรั่งเศส มีชื่อเสียงจากการจัดทำและเผยแพร่เอกสารทางดาราศาสตร์ ว่าด้วยรายชื่อของวัตถุท้องฟ้าในห้วงอวกาศลึก เช่น เนบิวลา และกระจุกดาว ซึ่งในเวลาต่อมาเป็นที่รู้จักกันว่า "วัตถุท้องฟ้าของเมซีเย" ในเบื้องแรกรายชือวัตถุท้องฟ้าเหล่านี้จัดทำขึ้นเพื่อช่วยในภารกิจของนักล่าดาวหาง (ตัวเขาเองก็เป็นคนหนึ่ง) และนักสังเกตการณ์ทางดาราศาสตร์คนอื่นๆ ให้สามารถแยกแยะระหว่างวัตถุท้องฟ้าที่ปรากฏเป็นการถาวรกับที่ปรากฏเพียงชั่วคราวออกจากกัน

## ดูเพิ่ม
* วัตถุท้องฟ้าของเมซีเย

## แหล่งข้อมูลอื่น
* ภาพถ่ายวัตถุท้องฟ้าของเมซีเย จากนักดาราศาสตร์สมัครเล่น 

หมวดหมู่:บุคคลที่เกิดในปี พ.ศ. 2273
หมวดหมู่:นักดาราศาสตร์ชาวฝรั่งเศส
คณาคำ อภิรดี

**คณาคำ อภิรดี** หรือ **บี๋ คณาคำ** เป็นนักร้อง นักแต่งเพลงชาวไทยเชื้อสายไทย-มาเลเซีย มีผลงานร้องเพลงในแนวบลูส์ ร้องเพลงเสียงประสาน ร้องเพลงประกอบภาพยนตร์ เพลงประกอบละคร และพากย์เสียงในภาพยนตร์โฆษณา 

คณาคำ อภิรดีเกิดที่ประเทศมาเลเซีย มาใช้ชีวิตในประเทศไทยตั้งแต่เด็ก ได้เข้าสู่วงการบันเทิงตั้งแต่ตอน 2 ขวบ  ในการถ่ายภาพนิ่งโฆษณา ผงซํกฟอก แฟ๊บ  และอื่นๆ อีกมากมาย  หลังจากนั้นได้ร้องเพลงประกอบโฆษณา ปักกิ่ง(เวอร์ชันแรก ) และมาเป็นคอรัสให้พี่ปุ๊ อัญชลี 2 อัลบั้ม  และ คอรัส อัสนี - วสันต์ แบบยาวไปยาวไป    มีผลงานอัลบั้มของตัวเอง 2 ชุด   ชุดที่ 1 กล่องดนตรี  (4 เพลง)  ชุดที่ 2  INNER TOUCH  สัมผัสใน  (12 เพลง)  และร้องเพลงประกอบละคร ประกอบภาพยนตร์   ได้เข้าร่วมกิจกรรมทางการเมืองโดยขึ้นเวทีพันธมิตรประชาชนเพื่อประชาธิปไตยในการขับไล่ทักษิณ ชินวัตร จากตำแหน่งนายกรัฐมนตรี เมื่อ พ.ศ. 2549 พร้อมกับร้องเพลงที่แต่งเอง ชื่อเพลง "ถ้า...ไทยรักไทย"  และในการชุมนุมของพันธมิตรประชาชนเพื่อประชาธิปไตย พ.ศ. 2551

## ผลงานเพลง
### อัลบั้ม กล่องดนตรี
# เปลี่ยน
# แมลงปอ (ผู้ยิ่งเล็ก)
# เหนื่อยล้า จงหลับไหล
# ขอบคุณ

### อัลบั้ม  สัมผัสใน Inner Touch

# ฝูงผึ้งแห่งความหวัง
# ปล่อย
# ฉันหรือเธอ
# นกสีเทา
# ห่าง ๆ ก็รัก
# ฟองอากาศ
# เชื่อ
# บอกกับฉันนะ
# กาลครั้ง
# ยินดีที่รู้จัก
# ฝุ่น
# ชอบ

## ผลงานร่วมกับศิลปินอื่น

* มนต์เพลงคาราบาว (2550) - เพลง เรฟูจี ร่วมกับ พงษ์สิทธิ์ คำภีร์
* ผูกพัน (2536) - เพลง สอดคล้องและสมดุล ร่วมกับ เทียรี่ เมฆาวัฒนา

## คอรัส

* อัสนี-วสันต์ คอนเสิร์ต บ้าหอบฟาง
* อัสนี-วสันต์ คอนเสิร์ต สงสารผักชี
* อัสนี-วสันต์ คอนเสิร์ต เบื๊อก
* อัสนี-วสันต์ คอนเสิร์ต ตามหาฟักทอง
* อัสนี-วสันต์ คอนเสิร์ต ซิกัมซ้า
* คาราบาว คอนเสิร์ต 20 ปี คาราบาว
* แอ๊ด คาราบาว คอนเสิร์ต ซึม เศร้า เหงา แฮ้งก์ ร่วมกับ อุเทน พรหมมินทร์, ธิติ พฤกษ์ชะอุ่ม, สิริพร พงส์พิสิฏฐ์

## ผลงานแสดงคอนเสิร์ต

* คอนเสิร์ต ด้วยพลังและกำลังใจ เพื่อโลกใบเดียวกัน FESPIC Games Bangkok '99 (2542)
* คอนเสิร์ต มนต์เพลงคาราบาว (2550)

## อ้างอิง

หมวดหมู่:นักร้องหญิงชาวไทย
หมวดหมู่:นักร้องเสียงโซปราโน
หมวดหมู่:นักแต่งเพลงชาวไทย
หมวดหมู่:ชาวไทยเชื้อสายมาเลเซีย
หมวดหมู่:คริสต์ศาสนิกชนนิกายโรมันคาทอลิกชาวไทย
หมวดหมู่:ศิลปินที่เป็นแนวร่วมกปปส.
รายชื่อธงในประเทศอาร์เจนตินา

เบื้องล่างนี้แสดงข้อมูลธงต่างๆ ที่ใช้ใน**ประเทศ[[อาร์เจนตินา]]**

## ธงชาติ

## ธงตำแหน่งราชการ
* ประธานาธิบดี

* รัฐมนตรี (Ministro di Stato)

## ธงทหาร
* ธงประจำเหล่าทัพ

### กองทัพบก
* กองทัพภาคเหนือ

* กองทัพแอนดีส (ค.ศ. 1817 - 1820)

### กองทัพเรือ
* หน่วยยามฝั่งอาร์เจนตินา (Prefectura Naval Argentina)

* ธงเรือ 
; ธงฉาน (Bandera de proa)

; ธงนาวี (Bandera de la marina)

## ธงหมายยศทหาร
### [[กองทัพบกอาร์เจนตินา]]
* ค.ศ. 1894 - 1904

* ตั้งแต่ ค.ศ. 1940
; ผู้บังคับบัญชาระดับสูง

; ธงหมายยศผู้บังคับหน่วยกำลังรบ

### [[กองทัพเรืออาร์เจนตินา]]
* ค.ศ. 1852 - 1861

* ผู้บังคับบัญชาระดับสูง
; รัฐมนตรีว่าการกระทรวงทหารเรือ

; เสนาธิการทหารเรือ

* นายพลเรือ
; ค.ศ. 1894-1904

; ตั้งแต่ ค.ศ. 1930

; นาวิกโยธินอาร์เจนตินา

; ผู้บัญชาการหน่วยปืนใหญ่รักษาฝั่ง

; นอกบังคับบัญชา

### [[กองทัพอากาศอาร์เจนตินา]]
* ผู้บังคับบัญชาระดับสูง

* ธงหมายยศผู้บังคับหน่วยกำลังรบ

### ผู้บังคับบัญชาโรงเรียน / วิทยาลัยทหาร
* ทหารบก

* ทหารอากาศ

## ธงกีฬา
} || || ธงคณะกรรมการพาราลิมปิกอาร์เจนตินา ||
|}

## ธงประจำรัฐ

## ธงในอดีต
### ธงชาติ
* สหมณฑลริโอเดลาปลาตา

* สหพันธรัฐอาร์เจนตินา

* รัฐบัวโนสไอเรส (ค.ศ. 1852 - 1861)

* สาธารณรัฐอายุสั้น

## ดูเพิ่ม
* ตราแผ่นดินของอาร์เจนตินา
* เพลงชาติอาร์เจนตินา

## อ้างอิง

## แหล่งข้อมูลอื่น
* 

 
อาร์เจนตินา 
หมวดหมู่:ธงในประเทศอาร์เจนตินา